pythainlp/thai-wiki-dataset-v4 huggingface dataset:
การเลือกตั้งสมาชิกสภากรุงเทพมหานคร เขต 3 แทนตำแหน่งที่ว่าง พ.ศ. 2568

การเลือกตั้งสมาชิกสภากรุงเทพมหานคร เขต 3 แทนตำแหน่งที่ว่าง พ.ศ. 2568 เป็นการเลือกตั้งสมาชิกสภากรุงเทพมหานคร แทนที่ณรงค์ รัสมี เนื่องจากคำวินิจฉัยของศาลว่าการเลือกตั้งมิได้เป็นไปอย่างบริสุทธิ์เที่ยงธรรม โดยกำหนดให้มีการเลือกตั้งในวันที่ 18 พฤษภาคม พ.ศ. 2568
ที่มา.
เมื่อวันที่ 30 พฤษภาคม พ.ศ. 2565 หนึ่งสัปดาห์หลังจากการเลือกตั้งสมาชิกสภากรุงเทพมหานคร พ.ศ. 2565 ไพฑูรย์ อิสระเสรีพงษ์ อดีต สก.หนองจอกซึ่งแพ้การเลือกตั้ง ได้ยื่นร้องเรียนต่อคณะกรรมการการเลือกตั้งในประเด็นเรื่องพบการทุจริต ซึ่ง ณรงค์ รัสมี ผู้ชนะในเขตพื้นที่หนองจอกมีการกระทำการจูงใจให้กับผู้มีสิทธิเลือกตั้งในแต่ละเขต ไปลงคะแนนเสียงให้กับตนเอง โดยประเด็นที่ร้องเรียนคือ การจัดเลี้ยงหัวคะแนน และการแจกน้ำดื่มตามงานต่างๆ ไม่ว่าจะเป็นงานอุปสมบท งานสวดอภิธรรมศพ และงานยกช่อฟ้าวัดหนองจอก ซึ่งมีผู้เข้าร่วมงานหลายร้อยคน โดยในงานปรากฏว่ามีน้ำดื่มของคู่แข่งผู้สมัครรับเลือกตั้งมาแจกในงาน เจ้าภาพในงานได้มีการแจกน้ำดื่ม ซึ่งบนน้ำดื่มนั้นก็มีชื่อของผู้สมัครรับเลือกตั้งคนดังกล่าวติดอยู่บนขวด และแก้ว ซึ่งรายละเอียดของเขตอื่นๆ ก็ไม่เหมือนกัน แต่พบว่ามีพฤติกรรมกระทำผิดกฎหมายการเลือกตั้ง ส่วนในประเด็นของการจัดเลี้ยงนั้น ได้มีการโพสต์ลงเฟซบุ๊กว่าจะมีการจัดเลี้ยง และสนับสนุนเบอร์ไหน ซึ่งเป็นการกระทำที่ผิดกฎหมายการเลือกตั้งอย่างร้ายแรง โดยมีทั้งภาพถ่าย และภาพเคลื่อนไหว และเชื่อว่าคณะกรรมการการเลือกตั้งจะให้ความเป็นธรรมกับผู้สมัครที่ทำถูกต้องตามกฎหมาย
เมื่อวันที่ 25 ธันวาคม พ.ศ. 2567 คณะกรรมการการเลือกตั้งมีมติให้ยื่นคำร้องต่อศาลอุทธรณ์หรือศาลอุทธรณ์ภาค เพื่อสั่งให้มีการเลือกตั้งสมาชิกสภากรุงเทพมหานคร เขตหนองจอก ใหม่ เนื่องจากปรากฏหลักฐานอันควรเชื่อได้ว่า ณรงค์ รัสมี ได้รับเลือกตั้งมาโดยไม่สุจริตและเที่ยงธรรม
ในวันที่ 25 มีนาคม พ.ศ. 2568 ศาลอุทธรณ์มีคำพิพากษาให้มีการเลือกตั้งสมาชิกสภากรุงเทพเขตหนองจอกใหม่
ผู้สมัคร.
คณะกรรมการการเลือกตั้งได้กำหนดวันรับสมัครรับเลือกตั้งสมาชิกสภากรุงเทพมหานครแทนตำแหน่งที่ว่างลงตั้งแต่วันที่ 31 มีนาคม – 4 เมษายน พ.ศ. 2568 โดยมีผู้สมัครดังต่อไปนี้
รายละเอียดผู้สมัคร.
หมายเลข 1 : ว่าที่ร้อยตรีหญิง ชลทิพย์ วัชระเรืองสันติ.
สมาชิกกลุ่มจิตอาสา สหมิตรคลองสามวา สังกัดพรรคประชาชน
หมายเลข 2 : ไพฑูรย์ อิสระเสรีพงษ์.
อดีตสมาชิกสภากรุงเทพมหานคร เขตหนองจอก (พ.ศ. 2528–2537, 2541–2557) และลงสมัครสมาชิกสภากรุงเทพ ในนามพรรคเพื่อไทย ในปี พ.ศ.2565 แพ้ให้กับณรงค์ รัสมีสังกัดพรรคพลังประชารัฐ ทำให้ครั้งนี้ต้องลงใน สังกัดกลุ่มเพื่อไทยหนองจอก
หมายเลข 3 : ณรงค์ รัสมี.
อดีตสมาชิกสภากรุงเทพมหานคร เขตหนองจอก (พ.ศ. 2565–2568) เดิมสังกัดพรรคพลังประชารัฐ ต่อมาได้ย้ายมาสังกัดพรรคเพื่อไทย และลงสมัครในนามพรรคเพื่อไทย
หมายเลข 4 : นิกม์ แสงศิรินาวิน.
อดีตผู้สมัคร สส.กรุงเทพมหานคร พรรคอนาคตใหม่ ในปี พ.ศ. 2562, อดีตผู้สมัครสมาชิกสภากรุงเทพมหานคร เขตสายไหม กลุ่มรักษ์กรุงเทพ, อดีตผู้สมัคร สส.กรุงเทพมหานคร พรรคภูมิใจไทย ในปี พ.ศ. 2566 ลงสมัครในนามอิสระ
หลังการเลือกตั้ง.
ไพฑูรย์ อิสระเสรีพงษ์ ได้รับเลือกตั้ง ต่อมา ณรงค์ รัสมี และสมาชิกพรรคเพื่อไทยที่สนับสนุนณรงค์ ไม่พอใจที่ไพฑูรย์ใช้สัญลักษณ์ของพรรคเพื่อไทยหาเสียงและติดบนป้ายผู้สมัคร โดยที่ไม่ได้ลงสมัครในนามพรรคและไม่ได้รับความยินยอมจากพรรค และได้เรียกร้องให้มีการไม่รับรองผลการเลือกตั้ง สก.เขตหนองจอก ทำให้เกิดความโกลาหลขึ้น
ทัวร์ ออฟ ไทยแลนด์ 2023

ทัวร์ ออฟ ไทยแลนด์ 2023 ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นการแข่งขันจักรยานทางไกลจัดขึ้นระหว่างวันที่ 1 ถึง 6 เมษายน พ.ศ. 2566 โดยเส้นทางเริ่มจากจังหวัดกาญจนบุรี ผ่านจังหวัดอ่างทอง จังหวัดสุพรรณบุรี จังหวัดพระนครศรีอยุธยา จังหวัดลพบุรี จังหวัดสระบุรี จังหวัดนครราชสีมา จังหวัดปราจีนบุรี จังหวัดสระแก้ว จังหวัดจันทบุรี และไปสิ้นสุดที่จังหวัดระยอง การแข่งขันเป็นส่วนหนึ่งของยูซีไอเอเชียทัวร์ 2023 ระดับ 2.1
ทีม.
มี 15 ทีมเข้าร่วมการแข่งขัน ประกอบด้วย 9 ทีมจากยูซีไอคอนติเนนตัลทีม และ 6 ทีมชาติ
ยูซีไอคอนติเนนตัลทีม (UCI Continental Teams) (9)
<templatestyles src="Div col/styles.css"/>
ทีมชาติ (6)
<templatestyles src="Div col/styles.css"/>
สรุปอันดับในแต่ละประเภท.
ผู้นำเวลารวม.
<templatestyles src="Column/styles.css"/>
ผู้นำคะแนนรวม.
<templatestyles src = "Column/styles.css" />
นักปั่นยอดเยี่ยมอาเซียน.
<templatestyles src="Column/styles.css"/>
เจ้าภูเขา.
<templatestyles src = "Column/styles.css" />
ระบอบสหพันธรัฐในสหรัฐ

ในประเทศสหรัฐอเมริกา ระบบสหพันธรัฐคือการแบ่งอำนาจตามรัฐธรรมนูญระหว่างรัฐบาลกลางและรัฐต่างๆของสหรัฐอเมริกา ตั้งแต่การก่อตั้งประเทศไปจนถึงยุค สงครามกลางเมืองอเมริกา สิ้นสุดลง อำนาจต่างๆของรัฐได้ถูกปรับเปลี่ยนเข้าสู่รัฐบาลกลาง ทำให้เกิดความก้าวหน้าของระบบสหพันธรัฐแบบคู่และการทำงานร่วมกันและ ระบบสหพันธรัฐแบบใหม่ (New Federalism)
ระบบสหพันธรัฐช่วงแรก.
ระบบสหพันธรัฐ เป็นรูปแบบหนึ่งขององค์กรและโครงสร้างทางการเมืองที่แยกระหว่างรัฐและระบบศูนย์รวมรัฐห้เป็นหนึ่ง โดยกำหนดอำนาจการตัดสินใจในระดับต่างๆ เพื่อให้เกิดความเป็นอิสระทางการเมืองในระดับหนึ่งในโครงสร้างที่ครอบคลุม ระบบสหพันธรัฐเป็นแนวทางแก้ปัญหาทางการเมืองสำหรับปัญหาต่างๆ ที่เกิดขึ้นจากบทบัญญัติแห่งสมาพันธรัฐ ซึ่งให้สิทธิในทางปฏิบัติแก่รัฐบาลสมาพันธรัฐเพียงเล็กน้อย ตัวอย่างเช่น บทบัญญัติดังกล่าวอนุญาตให้รัฐสภาแห่งสมาพันธรัฐมีอำนาจในการลงนามในสนธิสัญญาและประกาศสงคราม แต่ไม่สามารถขึ้นภาษีเพื่อจ่ายให้กองทัพได้ และการตัดสินใจที่สำคัญทั้งหมดต้องได้รับคะแนนเสียงเป็นเอกฉันท์
รีเบคกา โรเมน

รีเบคก้า เอลี โอ’คอนเนลล์ (สกุลเดิม: โรเมน "-MAYN", ; ต่อมาเป็น โรเมน-สตามอส; เกิด 6 พฤศจิกายน ค.ศ. 1972) เป็นนักแสดงและอดีตนางแบบชาวอเมริกัน เธอเป็นที่รู้จักจากบท มิสทีค ในไตรภาคดั้งเดิม (ค.ศ. 2000–2006) ของภาพยนตร์เรื่อง "X-เม็น" รวมถึงบท โจแอน ในเรื่อง "The Punisher" (ค.ศ. 2004) ซึ่งทั้งสองเรื่องดัดแปลงมาจากมาร์เวลคอมิกส์ เธอยังได้รับบทนำคู่ของลอเร แอช และลิลี วัตส์ ใน "Femme Fatale" (ค.ศ. 2002) รวมถึงรับบท อูนา ชิน-ไรลีย์ ในเรื่อง ' (ค.ศ. 2019) และ ' (ค.ศ. 2022–ปัจจุบัน) 
เธอยังมีบทบาทสำคัญในฐานะ อเล็กซิส มีด ในซีรีส์ของช่องเอบีซีเรื่อง "Ugly Betty" และรับบทอีฟ แบร์ด ในซีรีส์ของช่องทีเอ็นทีเรื่อง "The Librarians" รวมถึงให้เสียงพากย์ลัวส์ เลน ในจักรวาลภาพยนตร์แอนิเมชันของดีซีคอมิกส์ และเป็นพิธีกรของรายการแข่งขันเรียลลิตี้ "Skin Wars"
ลาบูบู

ลาบูบู  เป็นยี่ห้อการค้าของสินค้าสะสมประเภทของเล่นยัดไส้ในรูปแบบเอลฟ์สัตว์ประหลาดที่สร้างขึ้นโดย คาซิง ลุง ศิลปินชาวฮ่องกงและเบลเยียม ซึ่งอยู่ภายใต้การดำเนินงานของป็อปมาร์ตบริษัทของเล่นจากประเทศจีน ทั้งนี้"ลาบูบู"ยังเป็นชื่อของตัวละครหลักในซีรีส์ดังกล่าวด้วย
ประวัติ.
ลาบูบูเป็นตัวละครที่ถูกออกแบบโดย คาซิง ลุง ศิลปินชาวฮ่องกง ที่ได้ไปเติบโตที่ยูเทรกต์ ประเทศเนเธอร์แลนด์ ก่อนที่จะย้ายมาอยู่ ณ แอนต์เวิร์ป ประเทศเบลเยียม ลาบูบูถือเป็นหนึ่งในตัวละครของลุงในซีรีส์"เดอะมอนสเตอส์"  ซึ่งได้รับแรงบันดาลใจมาจากนิทานพื้นบ้านของกลุ่มประเทศนอร์ดิก และเรื่องปรัมปราที่เขาสนใจในช่วงวัยเด็ก
ลาบูบูได้ถูกเปิดตัวครั้งแรกใน ค.ศ. 2015 ในรูปแบบรูปปั้นขนาดจิ๋วทรงสัตว์ประหลาดซึ่งจัดทำโดยบริษัทฮาว2เวิร์ก ต่อมาของเล่นดังกล่าวได้รับความนิยมมากขึ้นใน ค.ศ. 2019 จากการร่วมมือกับป็อปมาร์ต
ใน ค.ศ. 2025 ลาบูบูได้ออกรูปปั้นขนาดจิ๋วมากกว่า 300 รูปแบบโดยมีทั้งขนาด 8 เซนติเมตรในราคา 15 ดอลลาร์สหรัฐ ไปจนถึงขนาด 79 เซนติเมตรซึ่งถือเป็นขนาดใหญ่ที่สุดในราคา 960 ดอลลาร์สหรัฐ ซึ่งในเดือนมิถุนายนได้มีการจัดประมูลลาบูบูลักษณะสีเขียวมินต์ขนาด 1.2 เมตร ครั้งแรก ณ ปักกิ่ง ประเทศจีน โดยในครั้งนั้นสามารถสรุปราคาได้ที่ 170,000 ดอลลาร์สหรัฐ
รูปแบบ.
ลาบูบูจะมีบุคลิกในรูปแบบที่ขี้เล่นแต่ยังมีความดุร้ายซึ่งลักษณะประกอบไปด้วยรูปลักษณ์ที่กลม, ร่างกายมีขน, ดวงตากว้าง และหูแหลม รวมไปถึงฟันแหลมจำนวน 9 ซี่ในลักษณะของลาบูบูแบบยิ้ม นอกจากลาบูบูแล้วยังมีตัวละครอื่นที่อยู่ในกลุ่มด้วยกับลาบูบูในกลุ่มของ "เดอะมอนสเตอส์" ซึ่งประกอบไปด้วย โมโกโก , พาโต , สะปูกี , ไทโกโก  ซึ่งเป็นคู่ของลาบูบูในรูปแบบโครงกระดูก และซีโมโม  ซึ่งเป็นหัวหน้าของเดอะมอนสเตอส์โดยจะมีหาง ซึ่งแต่ละตัวละครได้ถูกผลิตออกมาในรูปแบบที่หลากหลาย
ทั้งนี้ในรูปแบบของพวงกุญแจได้มีทั้งหมด 3 คอลเลกชัน โดยคอลเลกชันแรกได้ถูกปล่อยออกมาในเดือนตุลาคม ค.ศ. 2023 ในคอลเลกชันชุด "Exciting Macaron"  ก่อนที่จะปล่อยคอลเลกชันชุด "Have a Seat"  และคอลเลกชันชุด "Big into Energy"  ตามลำดับ
ทั้งนี้ป็อปมาร์ตยังได้นำลาบูบูไปร่วมกับสินค้าอื่นในอีกหลากหลายบริษัท อาทิ ลาบูบูในชุดโคคา-โคล่าฤดูหนาวซึ่งเป็นรูปแบบกล่องสุ่มที่ได้ถูกปล่อยออกมาในช่วงปลายปี ค.ศ. 2024 หรือการนำตัวละครใน"เดอะมอนสเตอส์" มาประยุกต์กับลักษณะของการ์ตูนญี่ปุ่นเรื่องวันพีช ที่ได้ถูกปล่อยออกมาในช่วงต้นปี ค.ศ. 2025 ทั้งนี้ลาบูบูยังได้ถูกปล่อยออกมาในรูปแบบเฉพาะพื้นที่อีกด้วย อาทิ ชุดคอลเลกชัน "Labubu's Artistic Quest" ที่ได้ถูกขายเฉพาะป็อปมาร์ตในพิพิธภัณฑ์ลูฟวร์ ปารีส ประเทศฝรั่งเศส
กล่องสุ่ม.
ลาบูบูมักจะถูกขายออกมาในรูปแบบของกล่องสุ่มตามชุดของแต่ละคอลเลกชัน ซึ่งภายในกล่องจะมีของเล่นให้เลือกแบบสุ่มจากคอลเลกชันดังกล่าว โดยในแต่ละซีรีส์จะมีตัวละครลับที่ไม่ได้ระบุไว้ตามที่โฆษณาไว้ร่วมอยู่ด้วย
ชิงเอ็ตสึ

ชิงเอ็ตสึ  เป็นภูมิภาคทางภูมิศาสตร์ของประเทศญี่ปุ่น ครอบคลุมพื้นที่ของแคว้นเก่าได้แก่ แคว้นชินาโนะ และแคว้นเอจิโงะ แม้ชื่อจะมาจากการรวมกันของสองแคว้นนี้ แต่ภูมิภาคชิงเอ็ตสึยังรวมถึงเกาะซาโดะ ซึ่งเคยเป็นส่วนหนึ่งของแคว้นซาโดะในอดีต ปัจจุบันพื้นที่นี้ตั้งอยู่ในจังหวัดนางาโนะและจังหวัดนีงาตะ
การใช้ชื่อในภาคธุรกิจ.
ชื่อ "ชิงเอ็ตสึ" ถูกนำไปใช้ในชื่อของกลุ่มบริษัทเคมีข้ามชาติที่เกี่ยวข้องหลายแห่ง เช่น ชิง-เอ็ตสึ เคมิคอล (Shin-Etsu Chemical)
ทางรถไฟสายหลักชิงเอ็ตสึเป็นส่วนหนึ่งของกลุ่มบริษัทรถไฟญี่ปุ่น โดยให้บริการจากสถานีรถไฟชิโนโนอิในจังหวัดนางาโนะไปจนถึงสถานีรถไฟนีงาตะในจังหวัดนีงาตะ
ใน ค.ศ. 1926 บริษัทไฟฟ้าชิงเอ็ตสึ (Shinetsu Electric Company) ได้ขยายกิจการไปสู่การผลิตปุ๋ยไนโตรเจนภายใต้ชื่อ ชินเอ็ตสึไนโตรเจนเฟอร์ติไลเซอร์ (Shin'etsu Nitrogenous Fertilizer)
เศรษฐกิจ.
เศรษฐกิจของอนุภูมิภาคชิงเอ็ตสึมีขนาดใหญ่และหลากหลาย โดยเน้นที่การผลิตเครื่องเงิน อุปกรณ์อิเล็กทรอนิกส์ เทคโนโลยีสารสนเทศ เครื่องจักรความแม่นยำสูง เกษตรกรรมและผลิตภัณฑ์อาหาร รวมถึงการท่องเที่ยว ภูมิภาคนี้ยังเป็นแหล่งผลิตน้ำมันดิบอีกด้วย จนถึง ค.ศ. 1989 ชิงเอ็ตสึยังมีอุตสาหกรรมเหมืองแร่ที่คึกคัก โดยเฉพาะการทำเหมืองทองคำที่เกาะซาโดะ นครซันโจและนครสึบาเมะในจังหวัดนีงาตะ ซึ่งอยู่ในภูมิภาคชิงเอ็ตสึ ผลิตเครื่องเงินได้ถึงร้อยละ 90 ของทั้งประเทศญี่ปุ่น นอกจากนี้ทั้งสองเมืองยังเป็นผู้ผลิตกรรไกร มีดทำครัว และประแจเป็นอันดับสองของประเทศ รองจากโอซากะ
ประชากร.
จากข้อมูลสำรวจสำมะโนประชากรของญี่ปุ่น พบว่าประชากรในอนุภูมิภาคชิงเอ็ตสึมีจำนวนสูงสุดใน ค.ศ. 2000 และลดลงอย่างต่อเนื่องนับแต่นั้นเป็นต้นมา
จาง เหวินเทียน

จาง เหวินเทียน (30 สิงหาคม ค.ศ. 1900 – 1 กรกฎาคม ค.ศ. 1976) เป็นนักการเมืองชาวจีนซึ่งเป็นผู้นำระดับสูงของพรรคคอมมิวนิสต์จีน
เขาเกิดที่หนานฮุ่ย เข้าเรียนที่โรงเรียนวิศวกรรมโยธาเหอไห่ในหนานจิงและใช้เวลาหนึ่งปีที่มหาวิทยาลัยแคลิฟอร์เนีย ภายหลังเขาเข้าร่วมพรรคคอมมิวนิสต์จีนใน ค.ศ. 1925 และถูกส่งไปศึกษาที่มหาวิทยาลัยซุน ยัตเซ็นในมอสโก ตั้งแต่ ค.ศ. 1926 ถึง 1930 เขาเป็นสมาชิกของกลุ่มที่รู้จักในนาม 28 บอลเชวิค แต่เปลี่ยนมาสนับสนุนเหมา เจ๋อตงในช่วงการเดินทัพทางไกล เขาเป็นเลขาธิการใหญ่พรรคคอมมิวนิสต์จีนตั้งแต่ ค.ศ. 1935 ถึง 1943 ซึ่งเป็นช่วงที่ตำแหน่งดังกล่าวถูกยกเลิก เขายังคงเป็นสมาชิกของกรมการเมือง แต่ถูกจัดให้อยู่ในอันดับที่ 12 จาก 13 คนในกรมการเมืองชุดที่ 7 และลดสถานะเป็นสมาชิกสำรองในกรมการเมืองชุดที่ 8
เขาดำรงตำแหน่งรัฐมนตรีช่วยว่าการกระทรวงการต่างประเทศคนที่หนึ่งของสาธารณรัฐประชาชนจีนตั้งแต่เดือนธันวาคม ค.ศ. 1954 ถึงพฤศจิกายน ค.ศ. 1960 เขาเป็นผู้เข้าร่วมการเดินทัพทางไกล และต่อมาได้ดำรงตำแหน่งเอกอัครราชทูตประจำสหภาพโซเวียตตั้งแต่เดือนเมษายน ค.ศ. 1951 ถึงมกราคม ค.ศ. 1955 ในการประชุมหลูชานใน ค.ศ. 1959 เขาให้การสนับสนุนเผิง เต๋อหวยและสูญเสียอำนาจไปพร้อมกับเผิง ในช่วงการปฏิวัติวัฒนธรรมเขาถูกโจมตีในฐานะพันธมิตรของเผิงและหลิว เช่าฉี เขาได้รับการกู้ชื่อเสียงโดยเติ้ง เสี่ยวผิงหลังอสัญกรรมของเหมา
การเลือกตั้งสมาชิกสภาผู้แทนราษฎรจังหวัดขอนแก่น เขต 1 แทนตำแหน่งที่ว่าง พ.ศ. 2529

การเลือกตั้งสมาชิกสภาผู้แทนราษฎรจังหวัดขอนแก่น เขต 1 แทนตำแหน่งที่ว่าง พ.ศ. 2529 เป็นการเลือกตั้งสมาชิกสภาผู้แทนราษฎรจังหวัดขอนแก่น แทนที่ แคล้ว นรปติ ที่มีคำสั่งให้พ้นสมาชิกภาพ โดยกำหนดให้มีการเลือกตั้งเมื่อวันที่ 28 ธันวาคม พ.ศ. 2529
ที่มา.
เนื่องจาก แคล้ว นรปติ สมาชิกสภาผู้แทนราษฎรจังหวัดขอนแก่น พรรคกิจประชาคม ได้พ้นสมาชิกภาพในการเป็น ส.ส. ตามรัฐธรรมนูญแห่งราชอาณาจักรไทย พุทธศักราช 2521 มาตรา 103 และประกาศให้พ้นจากตำแหน่ง เมื่อวันที่ 13 ตุลาคม พ.ศ. 2529 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 28 ธันวาคม พ.ศ. 2529
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอบ้านฝาง และอำเภอมัญจาคีรี
การเลือกตั้งสมาชิกสภาผู้แทนราษฎรจังหวัดนนทบุรี เขต 2 แทนตำแหน่งที่ว่าง พ.ศ. 2552

การเลือกตั้งสมาชิกสภาผู้แทนราษฎรจังหวัดนนทบุรี เขต 2 แทนตำแหน่งที่ว่าง พ.ศ. 2552 เป็นการเลือกตั้งสมาชิกสภาผู้แทนราษฎรจังหวัดนนทบุรี แทนที่สมบัติ สิทธิกรวงศ์ ที่เสียชีวิตขณะดำรงตำแหน่ง โดยกำหนดให้มีการเลือกตั้งเมื่อวันที่ 25 มกราคม พ.ศ. 2552
ที่มา.
สมบัติ สิทธิกรวงศ์ สมาชิกสภาผู้แทนราษฎรจังหวัดนนทบุรี เขต 2 พรรคประชาธิปัตย์ เสียชีวิตเมื่อวันที่ 15 ธันวาคม พ.ศ. 2551 จากอาการกล้ามเนื้อหัวใจอ่อนแรง หลังจากเข้ารับการผ่าตัดลิ้นหัวใจ ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 25 มกราคม พ.ศ. 2552
ซึ่งในวันที่สมบัติ สิทธิกรวงศ์ เสียชีวิตนั้น เป็นวันเดียวกับที่มีการลงมติเลือกนายกรัฐมนตรีไทย ธันวาคม พ.ศ. 2551 และในวันนั้น อภิสิทธิ์ เวชชาชีวะ หัวหน้าพรรคที่เขาได้สังกัดพรรคอยู่นั้น ได้รับเลือกให้ดำรงตำแหน่งนายกรัฐมนตรี ซึ่งภายหลังการลงมติเสร็จสิ้น อภิสิทธิ์ได้เดินทางมายังวัดบ่อ จังหวัดนนทบุรี เพื่อร่วมพิธีรดน้ำศพสมบัติ สิทธิกรวงศ์
ผู้สมัคร.
มีผู้สมัครดังต่อไปนี้
หมายเลข 1: ฉลอง เรี่ยวแรง.
อดีตสมาชิกสภาผู้แทนราษฎรจังหวัดนนทบุรี 2 สมัย และอดีตกลุ่มงูเห่าพรรคประชากรไทย เคยลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนาม พรรคประชาราช แต่ไม่ได้รับเลือกตั้ง โดยในครั้งนี้ยังลงสมัครในนามพรรคประชาราชเช่นเดิม
หมายเลข 2: ณรงค์ จันทนดิษฐ.
อดีตรองนายกองค์การบริหารส่วนจังหวัดนนทบุรี และอดีตประธานสภาองค์การบริหารส่วนจังหวัดนนทบุรี ลงสมัครในนามพรรคประชาธิปัตย์
หมายเลข 3: สุชาติ บรรดาศักดิ์.
อดีตสมาชิกสภาผู้แทนราษฎรจังหวัดนนทบุรี 4 สมัย และอดีตกลุ่มงูเห่าพรรคประชากรไทย เคยลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนาม พรรคประชาราช แต่ไม่ได้รับเลือกตั้ง โดยในครั้งนี้ย้ายมาลงสมัครในนามพรรคเพื่อไทย
ผลการเลือกตั้ง.
เขตการเลือกตั้งที่ 2 ประกอบด้วยอำเภอเมืองนนทบุรี (เฉพาะตำบลไทรม้า และตำบลบางรักน้อย) อำเภอปากเกร็ด อำเภอบางบัวทอง และอำเภอไทรน้อย
ผลการเลือกตั้งปรากฎว่า ณรงค์ จันทนดิษฐ ได้รับเลือกตั้ง และ คณะกรรมการการเลือกตั้ง ได้รับรองให้ณรงค์เป็น สส. อย่างเป็นทางการเมื่อวันที่ 30 มกราคม พ.ศ. 2552
ปาแลโซ

ปาแลโซ  เป็นเทศบาลในเขตชานเมืองทางตอนใต้ของกรุงปารีส ประเทศฝรั่งเศส มีระยะห่าง จาก ใจกลางเมืองปารีส ปาแลโซเป็นเมืองรอง (subprefecture) ของจังหวัดเอซอน และเป็นที่ตั้งของเขตปาแลโซ
ปาแลโซเคยเป็นราชอาณาจักรในศตวรรษที่ 6 และอีกครั้งในศตวรรษที่ 18 บนเส้นทางถนนสายสำคัญจากชาทร์ไปยังปารีส ประชากรเพิ่มขึ้นตั้งแต่ศตวรรษที่ 19 จากการมาถึงของทางรถไฟที่เชื่อมต่อเมืองกับปารีส ปาแลโซจึงกลายเป็นสถานที่พักผ่อนตากอากาศ นักเขียนอย่าง ฌอรฌ์ ซ็องด์, อาแล็กซ็องดร์ ดูว์มา และชาร์ล เปกี ได้สร้างบ้านพักตากอากาศใกล้กับสถานีรถไฟ ในปี 2018 หนังสือพิมพ์ "Le Parisien" จัดอันดับปาแลโซให้เป็นเมืองที่สามในจังหวัดเอซอนที่เหมาะกับการเลี้ยงดู
ฌอรฌ์ ซ็องด์

อาม็องตีน ลูว์ซีล์ โอโรร์ ดูว์ป็อง เดอ ฟร็องเกย (1 กรกฎาคม 1804 – 8 มิถุนายน 1876) เป็นที่รู้จักกันดีในนามปากกา ฌอรฌ์ ซ็องด์ (George Sand) เป็นนักเขียนนวนิยาย นักเขียนบันทึกความทรงจำ และนักข่าวชาวฝรั่งเศส มีชื่อเสียงมากกว่าวิกตอร์ อูว์โก หรือออนอเร เดอ บาลซัก ในสหราชอาณาจักรในช่วงคริสต์ทศวรรษที่ 1830 และ 1840 ช็องด์ได้รับการยกย่องว่าเป็นหนึ่งในนักเขียนที่โดดเด่นที่สุดในยุคโรแมนติกของยุโรป เธอมีผลงานมากกว่า 50 เล่มในผลงานหลากหลายประเภท รวมถึงนิทาน บทละคร และข้อความทางการเมือง นอกเหนือจากนวนิยาย 70 เรื่องของเธอ
เช่นเดียวกับย่าทวดของเธอ หลุยส์ ดูว์ป็อง ทั้งคู่เป็นนักต่อสู้เพื่อสิทธิสตรี และความปรารถนาอันแรงกล้า เธอวิพากษ์วิจารณ์สถาบันการแต่งงาน และต่อสู้กับอคติของสังคมอนุรักษ์นิยม ผู้คนมองเธอว่าเป็นบุคคลอื้อฉาวเนื่องจากชีวิตรักอันวุ่นวาย การแต่งกายแบบผู้ชาย และการใช้นามแฝงแบบผู้ชาย
เอมีล ซอลา

เอมีล เอดัวร์ ชาร์ล อ็องตวน ซอลา (2 เมษายน 1840#เปลี่ยนทาง 29 กันยายน 1902) เป็นนักเขียนนวนิยาย นักข่าว นักเขียนบทละคร ชาวฝรั่งเศส เป็นที่รู้จักที่สุดในกลุ่มวรรณกรรมแนวธรรมชาตินิยม) และเป็นผู้มีบทบาทสำคัญต่อการพัฒนาละครเวทีแนวธรรมชาตินิยม เขาเป็นบุคคลสำคัญในการส่งเสริมเสรีภาพทางการเมืองของฝรั่งเศส และมีบทบาทในการช่วยล้างมลทินให้กับอาลแฟรด แดรฟุส (Alfred Dreyfus) ซึ่งถูกกล่าวหาและตัดสินอย่างไม่เป็นธรรม โดยเรื่องนี้สะท้อนผ่านบทความชื่อดังของเขาในหนังสือพิมพ์ที่มีชื่อว่า "J'Accuse...!" ซอลาได้รับการเสนอชื่อเข้าชิงรางวัลโนเบลสาขาวรรณกรรมในปี 1901 และ 1902 ซึ่งเป็นปีแรกและปีที่สองของการมอบรางวัลนี้
ศาสนาในประเทศซิมบับเว

ศาสนาในประเทศซิมบับเว (2017)
<templatestyles src="Legend/styles.css" />   โปรเตสแตนต์
 (69.2%)<templatestyles src="Legend/styles.css" />   คาทอลิก
 (8.0%)<templatestyles src="Legend/styles.css" />   คริสต์นิกายอื่น
 (6.9%)<templatestyles src="Legend/styles.css" />   ความเชื่อพื้นเมือง
 (4.5%)<templatestyles src="Legend/styles.css" />   อิสลาม
 (0.7%)<templatestyles src="Legend/styles.css" />  อื่น ๆ (0.5%)<templatestyles src="Legend/styles.css" />   ไม่มี
 (10.2%)
ศาสนาคริสต์เป็นศาสนาที่มีผู้นับถือมากที่สุดในประเทศซิมบับเว โดยที่นิกายโปรเตสแตนต์มีผู้นับถือมากที่สุด
ตามการสำรวจประชากรศาสตร์ระหว่างสำมะโนประชากร ค.ศ. 2017 โดยสำนักงานสถิติแห่งชาติซิมบับเว ชาวซิมบับเวร้อยละ 69.2 นับถือศาสนาคริสต์นิกายโปรเตสแตนต์ ร้อยละ 8.0 นับถือคาทอลิก โดยรวมแล้วมีผู้นับถือศาสนาคริสต์ร้อยละ 84.1 รองลงมาคือศาสนาพื้นเมืองประมาณร้อยละ 4 และไม่ระบุกับไม่มีร้อยละ 8 ศาสนาหลักอื่น ๆ ได้แก่อิสลาม (0.7%), พุทธ (<0.1%), ฮินดู (<0.1%) และยูดาห์ (<0.1%) แต่ละศาสนามีลักษณะเฉพาะของตัวเอง 
ในขณะที่ประชากรส่วนใหญานับถือศาสนาคริสต์ ในช่วงต้นคริสต์ทศวรรษ 2000 คนส่วนใหญ่ยังปฏิบัติตามศาสนาพื้นเมืองบางส่วนในระดับที่แตกต่างกัน ผู้นำศาสนายังรายงานว่ามีการยึดมั่นในศาสนาแบบดั้งเดิมและผู้รักษาแบบเชมันเพิ่มมากขึ้น
รัฐธรรมนูญซิมบับเวอนุญาตให้มีเสรีภาพในการนับถือศาสนา ใน ค.ศ. 2023 ประเทศนี้ได้คะแนนเสรีภาพทางศาสนาอยู่ที่ 3 ต่อ 4
เหตุเฮลิคอปเตอร์เบลล์ตกที่จังหวัดแพร่ พ.ศ. 2548

เหตุเฮลิคอปเตอร์เบลล์ตกที่จังหวัดแพร่ พ.ศ. 2548 เป็นอุบัติเหตุทางการบินที่เกิดขึ้นเมื่อวันที่ 13 ตุลาคม พ.ศ. 2548 เฮลิคอปเตอร์แบบเบลล์ 206 ของกองทัพบกไทย เดินทางกลับจากรับมอบนโยบายจากพลเอก สพรั่ง กัลยาณมิตร แม่ทัพภาคที่ 3 ในขณะนั้น มุ่งหน้าเข้าค่ายกองกำลังผาเมืองที่จังหวัดเชียงใหม่ แต่ได้ขาดการติดต่อกับหอบังคับการบินเมื่อเวลา 16.05 น. โดยประมาณ ขณะอยู่ห่างจากเขตจังหวัดลำปาง ประมาณ 25 ไมล์ หรือขณะบินอยู่บริเวณอุทยานแห่งชาติเวียงโกศัย ซึ่งก่อนหน้านี้นักบินรายงานว่ามีสภาพอากาศแปรปรวน มีฝนตกในเขตจังหวัดแพร่ ต่อมาพลเอก สพรั่ง กัลยาณมิตร แม่ทัพภาคที่ 3 ได้สั่งการให้มีการค้นหาโดยด่วน โดยได้ประสานกับ อธิคม สุพรรณพงศ์ ผู้ว่าราชการจังหวัดแพร่ในขณะนั้น ส่งเจ้าหน้าที่อาสาสมัครจังหวัดแพร่ กำลังทหาร และตำรวจ ค้นหาในพิกัดที่นักบินรายงานครั้งสุดท้าย ตามเส้นทางการบินซึ่งเป็นจุดอันตรายที่เฮลิคอปเตอร์ทุกลำจะต้องผ่านซอกเขาของเทือกเขาผีปันน้ำ โดยมีการสำรวจทั้งภาคพื้นดินและทางอากาศ
วันต่อมา (14 ตุลาคม) ได้พบร่างของทหารทั้งสี่นาย และซากเฮลิคอปเตอร์ที่สภาพเครื่องเสียหายอย่างหนักที่น้ำตกแม่เกิ๋งหลวง เหลือเฉพาะส่วนหางของเครื่องที่ยังคงสภาพอยู่ ส่วนสาเหตุนั้นคาดว่าเกิดจากสภาพอากาศเลวร้าย มีฝนตกหนัก ลมหมุน ทำให้เฮลิคอปเตอร์ตกกระแทกพื้นไฟไหม้
พันเอก ธนาธิป สว่างแสง รองโฆษกกองทัพบกในขณะนั้น กล่าวว่า กองทัพบกได้พิจารณาปูนบำเหน็จพิเศษ 7 ขั้น ให้กับพลตรี ไพรัตน์ ทองจัตตุ และได้เลื่อนยศเป็นกรณีพิเศษ เป็น พลเอก นอกจากนั้นยังได้สิทธิกำลังพลทดแทน รวมถึงบำเหน็จพิเศษให้กับทายาท สินไหมทดแทน 50,000 บาท ค่าจัดการศพขั้นต้น 20,000 บาท เงินช่วยเหลือพิเศษ 3 เดือน ในขณะที่รายอื่นยังไม่ทราบขั้นเงินเดือนปัจจุบัน ทางกองทัพจะเร่งหาข้อมูลและพิจารณาให้เงินชดเชยและค่าตอบแทนสูงสุด เนื่องจากนายทหารทั้ง 4 นายได้เสียชีวิตระหว่างการปฏิบัติหน้าที่
ป้อมยาม

ป้อมยาม หรือ ที่ตั้งกองรักษาการณ์  คืออาคารที่ใช้เป็นที่พักของเจ้าหน้าที่และอุปกรณ์รักษาความปลอดภัย ในอดีตป้อมยามมักเป็นหอพักสำหรับยามคอยเหตุหรือยาม และเป็นสถานที่ที่ยามที่ไม่ได้ประจำการอยู่ที่ป้อมยามจะรอ "ตามคำขอ" แต่ในปัจจุบันจะมีเจ้าหน้าที่รักษาความปลอดภัยตามสัญญาจ้างคอยดูแล ป้อมยามบางแห่งยังทำหน้าที่เป็นเรือนจำอีกด้วย
ป้อมยามสมัยใหม่.
ในคริสต์ศตวรรษที่ 21 ไม่ว่าจะเป็นสถานที่เชิงพาณิชย์, อุตสาหกรรม, สถาบัน, รัฐบาล หรือที่พักอาศัย ป้อมยามมักจะถูกติดตั้งไว้ที่ทางเข้าเพื่อเป็นจุดตรวจเพื่อรักษาความปลอดภัย, ตรวจสอบ และบำรุงรักษาการควบคุมการเข้าถึงในสถานที่ที่มีการรักษาความปลอดภัย ในกรณีของสถานที่ขนาดเล็กถึงขนาดกลาง โดยทั่วไปแล้ว ขอบเขตความปลอดภัยทางกายภาพทั้งหมดจะถูกควบคุมจากป้อมยาม
หนึ่งในหลักปฏิบัติทั่วไปของยามคอยเหตุในกองทัพเรือและนาวิกโยธินสหรัฐ คือ " "รายงาน/ทวนสัญญาณการเรียกทั้งหมดที่อยู่ไกลจากป้อมยามมากกว่าของฉัน"" ดังนั้น ป้อมยามจึงทำหน้าที่เป็นศูนย์กลางการสื่อสารกลางสำหรับป้อมยามที่อยู่ห่างไกล โดยเป็นที่ประจำการของสิบเอกยามคอยเหตุ เมื่อยามคอยเหตุได้รับการผลัดเปลี่ยนเวรจากผู้มาแทนที่ ยามคอยเหตุที่ประจำอยู่ที่ป้อมยาม ซึ่งกำหนดเป็น "หมายเลข 1" จะได้รับการผลัดเปลี่ยนเวรก่อนตามธรรมเนียม
ป้อมยามสมัยใหม่ผลิตด้วยโครงสร้างเหล็กชุบสังกะสีเชื่อม มีฉนวนป้องกันความร้อนและแสงสว่าง มองเห็นได้รอบทิศทาง 360 องศา และยังสามารถกันกระสุนได้อีกด้วย ป้อมยามเหล่านี้ช่วยให้เจ้าหน้าที่รักษาความปลอดภัยรู้สึกสบายและปลอดภัย ป้อมยามสมัยใหม่หลังแรกผลิตโดย Par-Kut International ในปี พ.ศ. 2497 ในคริสต์ศตวรรษที่ 21 ป้อมยามมีตัวเลือกมากมาย เช่น ไฟสปอตไลท์ภายนอก, กระจกกันกระสุนสะท้อนแสง, ช่องเก็บปืน, แท่นยกสูง, แท่นยึดเทรลเลอร์ที่เคลื่อนที่ได้สูง, พรมปูพื้นกันความเมื่อยล้า, ไฟภายในแบบหรี่แสงได้ และห้องน้ำในตัว
ป้อมยามในประวัติศาสตร์.
ในป้อมปราการหลุยส์บูร์กในคริตส์ศตวรรษที่ 18 ป้อมยามเป็นที่ที่ยามคอยเหตุประจำการเพื่อรับประทานอาหารและพักผ่อนระหว่างช่วงปฏิบัติหน้าที่ ณ ป้อมยาม 21 แห่งรอบเมือง เมืองนี้มีป้อมยาม 5 แห่ง (ประตูโดฟีน, ทางเข้าป้อมปราการกษัตริย์ฝั่งเมือง, ประตูราชินี, ประตูโมเรปาส และประตูปิเอซ เดอ ลา กราฟ) และในขณะที่ไม่ได้นอนหลับ ยามคอยเหตุจะ "ตามคำขอ" จากป้อมยามเหล่านั้นเมื่อจำเป็น
ในป้อมยาม ณ อุทยานประวัติศาสตร์แห่งชาติฟอร์ตสก็อตต์ เฟอร์นิเจอร์ทั่วไปสำหรับที่พักของทหารยามประกอบด้วยม้านั่ง, โต๊ะ, ชั้นวางของ, เตียงยกพื้นสำหรับทหารยามพักผ่อนระหว่างปฏิบัติภารกิจ, ที่วางแขน, เตาผิงหรือเตา และถังหนัง (ใช้สำหรับดับเพลิง ซึ่งเป็นอีกหน้าที่หนึ่งของทหารยาม) ห้องขังไม่มีเฟอร์นิเจอร์ มีเพียงถังน้ำเสียและห่วงเหล็กบนผนังสำหรับผูกโซ่ตรวน
ตู้ยามคอยเหตุ

ตู้ยามคอยเหตุ  คือที่กำบังขนาดเล็กที่มีด้านหน้าเปิดโล่ง ซึ่งยามคอยเหตุหรือผู้ที่ปฏิบัติหน้าที่ยามสามารถยืนหลบภัยจากสภาพอากาศได้ ตู้ยามคอยเหตุหลายตู้ตกแต่งด้วยสีประจำชาติ
ในวรรณกรรม.
ตู้ยามคอยเหตุที่ทางเข้าพระราชวังบักกิงแฮมปรากฏอยู่ในบทกวีที่มีชื่อเดียวกันโดย A. A. Milne ในคอลเลกชันเรื่อง และในภาพประกอบโดย อี. เอช. เชพเพิร์ด ที่มาพร้อมกับบทกวีดังกล่าว
เว็บตูน (แพลตฟอร์ม)

เว็บตูน เป็นแพลตฟอร์มเว็บตูนของเกาหลีใต้ - อเมริกาที่เปิดตัวในปี ค.ศ. 2004 โดยเนเวอร์คอร์ปอเรชัน โดยให้บริการเว็บตูนและการ์ตูนดิจิทัลขนาดกะทัดรัด แพลตฟอร์มที่ควบคุมโดยเนเวอร์และแอลวายคอร์ปอเรชันบริษัทกิจการร่วมค้าระหว่างเนเวอร์–ซอฟต์แบงก์ผ่านบริษัทผู้ถือหุ้นคือ Webtoon Entertainment Inc. ซึ่งมีสำนักงานใหญ่อยู่ใน ลอสแอนเจลิส รัฐแคลิฟอร์เนีย ให้บริการฟรีและสามารถพบได้ทั้งบนเว็บที่ Webtoons.com และบนอุปกรณ์มือถือที่รองรับทั้งแอนดรอยด์ และไอโอเอส
แพลตฟอร์มนี้เปิดตัวครั้งแรกในเกาหลีใต้ในชื่อ เนเวอร์เว็บตูน และต่อมาเปิดตัวทั่วโลกในชื่อ ไลน์เว็บตูน ในเดือนกรกฎาคม ค.ศ. 2014 เนื่องจากแบรนด์เนเวอร์ยังไม่เป็นที่รู้จักมากนักนอกเกาหลีใต้ และบริการบางอย่างของเนเวอร์ก็ไม่สามารถใช้ได้นอกประเทศเช่นกัน บริการนี้ได้รับความสนใจเป็นอย่างมากในช่วงปลายทศวรรษที่ 2000 และต้นทศวรรษที่ 2010 ในปี ค.ศ. 2016 บริการเว็บตูนของเนเวอร์เข้าสู่ตลาดญี่ปุ่นในชื่อ เอ็กซ์โอวาย และตลาดจีนในชื่อ Dongman Manhua เมื่อวันที่ 18 ธันวาคม ค.ศ. 2018 เนเวอร์ได้ปิดเอ็กซ์โอวายและย้ายเว็บตูนที่แปลแล้วรวมถึงต้นฉบับทั้งหมดไปยังไลน์มังงะ ซึ่งเป็นบริการที่นำเสนอมังงะถูกลิขสิทธิ์ ในปี ค.ศ. 2019 ไลน์เว็บตูนได้ถูกเปลี่ยนเป็นเว็บตูนในภาษาอังกฤษ และเปิดตัวเวอร์ชันภาษาสเปนและฝรั่งเศส
แพลตฟอร์มนี้ร่วมมือกับผู้สร้างเพื่อเผยแพร่เนื้อหาต้นฉบับภายใต้แบนเนอร์ Webtoon Originals สามารถอ่านและดาวน์โหลดได้ฟรีบนคอมพิวเตอร์, อุปกรณ์แอนดรอยด์และไอโอเอส ในเดือนพฤศจิกายน ค.ศ. 2020 เว็บตูนได้ก่อตั้งบริษัทสาขาใหม่ชื่อ Webtoon Studios เพื่ออนุญาตให้ใช้สิทธิ์ผลงานภาษาอังกฤษ ในเดือนสิงหาคม ค.ศ. 2022 มีรายงานว่า Wattpad Webtoon Studios จะขยายกิจการโดยการเปิดแผนกแอนิเมชัน
สุริยา จินดาวงษ์

สุริยา จินดาวงษ์ เป็นนักการทูตชาวไทย ปัจจุบันดำรงตำแหน่งเอกอัครราชทูตไทยประจำสหรัฐอเมริกา และเคยดำรงตำแหน่งสำคัญ ๆ เช่น เอกอัครราชทูตผู้แทนถาวรไทยประจำสหประชาชาติ ณ นครนิวยอร์ก และเอกอัครราชทูตไทยประจำสิงคโปร์
การทำงาน.
ผู้แทนถาวรไทยประจำสหประชาชาติ.
สุริยายื่นสาส์นตราตั้งต่ออังตอนียู กูแตรึช เลขาธิการสหประชาชาติ เมื่อวันที่ 6 ธันวาคม พ.ศ. 2564 ในเดือนมีนาคม พ.ศ. 2565 สุริยาประณามการรุกรานยูเครนโดยรัสเซียในการลงมติของสมัชชาใหญ่แห่งสหประชาชาติ เมื่อวันที่ 12 ตุลาคม สุริยางดออกเสียงในการลงคะแนนเสียงในภายหลังเพื่อประณามการเลือกตั้งของรัสเซียในดินแดนยูเครนที่ถูกยึดครอง
บูรพศิลปิน

บูรพศิลปิน แปลว่า ศิลปินผู้ล่วงลับไปแล้วที่ควรค่าแก่การยกย่อง เป็นรางวัลที่มอบให้กับศิลปินผู้ล่วงลับที่เป็นผู้สร้างสรรค์ผลงานให้เป็นที่ประจักษ์ต่อสังคม เพื่อให้คนรุ่นหลังได้รับรู้ถึงคุณค่าของศิลปวัฒนธรรม โดยชื่อนี้เป็นชื่อที่ได้รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี (ขณะดำรงพระอิสริยยศเป็นสมเด็จพระเทพรัตนราชสุดา สยามบรมราชกุมารี)
ประวัติ.
รางวัลบูรพศิลปินเกิดขึ้นครั้งแรกเมื่อปี พ.ศ. 2558 โดยกรมส่งเสริมวัฒนธรรม กระทรวงวัฒนธรรมสำหรับในปีแรกได้มีการจำแนกบูรพศิลปินไปตามยุคสมัยคือ กรุงสุโขทัย กรุงศรีอยุธยา กรุงธนบุรี และกรุงรัตนโกสินทร์ และแบ่งระดับของบูรพศิลปินออกเป็น 5 ระดับได้แก่ พระมหากษัตริย์ พระบรมวงศานุวงศ์ พระภิกษุสงฆ์ ขุนนาง และสามัญชน ทั้งหมด 187 ท่าน โดยมีหม่อมราชวงศ์จักรรถ จิตรพงศ์ เป็นประธานคณะกรรมการผู้ทรงคุณวุฒิ
ต่อมาในปี พ.ศ. 2559 ได้ลดยุคของบูรพศิลปินลงเหลือเพียงกรุงรัตนโกสินทร์ และแบ่งเป็น 3 สาขาได้แก่ วรรณศิลป์ ทัศนศิลป์ และศิลปะการแสดง ทั้งหมด 241 ท่าน โดยแบ่งเป็นศิลปะการแสดง 137 ท่าน วรรณศิลป์ 49 ท่าน และทัศนศิลป์ 55 ท่าน
ในปี พ.ศ. 2560 ได้มีการประกาศรายชื่อบูรพศิลปินทั้งหมด 267 ท่าน
อ่าวบ้านดอน

อ่าวบ้านดอน  อ่าวบ้านดอนเป็นเวิ้งอ่าวน้ำตื้นขนาดใหญ่ที่สุดในภาคใต้ที่อยู่ตั้งอยู่ในพื้นที่จังหวัดสุราษฎร์ธานี ประกอบด้วยอ่าวและชายฝั่งทะเลยาวประมาณ 120 กิโลเมตรมีพื้นที่ประมาณ 434,575 ไร่ ครอบคลุม 7 อำเภอ ได้แก่ อำเภอท่าชนะ อำเภอไชยา อำเภอท่าฉาง อำเภอพุนพิน อำเภอเมืองสุราษฎร์ธานี อำเภอกาญจนดิษฐ์ และอำเภอดอนสักและเป็นพื้นที่บริเวณปากแม่น้ำตาปีและลำน้ำอื่นๆที่ไหลออกสู่อ่าวไทย ในบริเวนจังหวัดสุราษฎร์ธานี
ลักษณะภูมิประเทศ.
อ่าวบ้านดอน มีลักษณะเป็นท้องกระทะรับน้ำและตะกอนจากคลองน้อยใหญ่ จึงทำให้มีความตื้นกว่าบริเวณอื่นๆในอ่าวไทยและเป็นพื้นที่ที่มีความอุดมสมบูรณ์จากตะกอนปากแม่น้ำต่างๆ ที่ไหลลงสู่อ่าวบ้านดอน โดยเฉพาะแม่น้ำตาปี จึงเป็นศูนย์รวมของความสมบูรณ์และแหล่งรวมความหลากหลายในระบบนิเวศท้องทะเล
แซมผู้ไม่มีวันจม

ออสการ์  หรือ อ็อสคาร์  เป็นที่รู้จักจากชื่อเล่นว่า แซมผู้ไม่มีวันจม  เป็นแมวประจำเรือที่กล่าวกันว่าทำงานในช่วงสงครามโลกครั้งที่สอง ทั้งกับ"ครีคส์มารีเนอ"ของเยอรมนีและราชนาวีของสหราชอาณาจักร และรอดชีวิตจากเหตุเรือจม 3 ครั้งเมื่อ ค.ศ. 1941 ได้แก่ "บิสมาร์ค" ("Bismarck") เรือประจัญบานของเยอรมนี, เรือหลวง "คอสแซ็ก" (HMS "Cossack") เรือพิฆาตของอังกฤษ และเรือหลวง "อาร์กรอยัล" (HMS "Ark Royal") เรือบรรทุกอากาศยานของอังกฤษ แม้ว่ารายงานร่วมสมัยเกี่ยวกับเรื่องราวนี้จะได้รับการเผยแพร่อย่างกว้างขวางเมื่อ ค.ศ. 1941 หลังการจมของเรือ"อาร์กรอยัล" รวมถึงมีภาพถ่ายของออสการ์ด้วย แต่ก็ไม่มีหลักฐานแน่ชัดที่เชื่อมโยงแมวตัวนี้กับเรือ"บิสมาร์ค"หรือ"คอสแซ็ก"
รายงานร่วมสมัย.
เมื่อวันที่ 14 พฤศจิกายน ค.ศ. 1941 เรือหลวง "อาร์กรอยัล" เรือบรรทุกอากาศยานของอังกฤษถูกยิงด้วยตอร์ปิโดและจมลงไม่ไกลจากยิบรอลตาร์ซึ่งเป็นที่ที่เรือ"อาร์กรอยัล"กำลังจะแล่นกลับไปหลังจากขนส่งอากาศยานไปยังประเทศมอลตาในปฏิบัติการเพอร์แพชวล (Operation Perpetual) ข่าวการจมถูกประกาศในวันเดียวกัน และสองวันต่อมาเมื่อวันที่ 16 พฤศจิกายน กระทรวงทหารเรือยืนยันว่ามีผู้เสียชีวิตจากเหตุการณ์นี้เพียงคนเดียว รายงานในหนังสือพิมพ์ระบุว่าแมวประจำเรือ 6 ตัว "ส่วนใหญ่" ได้รับการช่วยชีวิต แม้ว่านกคีรีบูนประจำเรือจะไม่ถูกช่วยชีวิตก็ตาม 
เรื่องราวตามสายของสำนักข่าวรอยเตอร์สจากยิบรอลตาร์เมื่อวันที่ 18 พฤศจิกายนอ้างว่ามีการพบแมวดำลอยเกาะแผ่นไม้หลังเรือ"อาร์กรอยัล"จมและได้รับการช่วยเหลือ แมวตัวนี้ถูกระบุว่าเป็นแมวที่ชื่อ "ออสการ์" เดิมเป็นสัตว์เลี้ยงบนเรือ"บิสมาร์ค" ซึ่งได้รับการช่วยเหลือโดยเรือหลวง "คอสแซ็ก" และถูกย้ายไปประจำบนเรือ"อาร์กรอยัล"ก่อนที่จะจม ออสการ์ได้รับการช่วยเหลือโดย "เสียไป 2 ชีวิตจากทั้งหมด 9 ชีวิต" บทสัมภาษณ์ผู้รอดชีวิต 3 คนโดยหนังสือพิมพ์"เดอะยอร์กเชอร์โพสต์" ("The Yorkshire Post") ในอีกไม่กี่วันต่อมาอ้างคำพูดของนายทหารชั้นประทวนที่กล่าวว่า "แมวประจำเรือทั้งสองตัว" ได้รับการช่วยชีวิตคือ "ออสการ์ (เดิมเป็นสัตว์เลี้ยงของลูกเรือเรือ"บิสมาร์ค") และแพร์รี (Parry)" (จำนวนแมวประจำเรือมีความแตกต่างกันอย่างมากในรายงานต่าง ๆ กัน นักหนังสือพิมพ์ของ"เดลีเอกซ์เพรส"ผู้เห็นเหตุการณ์เรือจม ระบุว่าแมวส้มนิรนามที่เป็น "หนึ่งในหลายสิบตัว" ได้นำขึ้นเรือโดยพลทหารเรือ)
"ออสการ์" ปรากฏในสื่ออีกครั้งในช่วงต้นเดือนธันวาคม โดยหนังสือพิมพ์ของไอร์แลนด์เหนือรายงานว่าออสการ์ถูกนำไปยังที่พักลูกเรือในนครเดร์รีและถูกมอบให้กับผู้จัดการของที่นั่นคือมาร์กาเร็ต ฮิลล์ (Margaret Hill) แห่งเอ็นนิสคอร์ที (Enniscorthy) หนึ่งในรายงานเหล่านี้เป็นรายงานแรกที่เพิ่มการเสริมแต่งว่าออสการ์อยู่บนเรือ"คอสแซ็ก"ขณะที่เรือกำลังจม ไม่ใช่เพียงแค่ย้ายออกจากเรือ"คอสแซ็ก"ไป"อาร์กรอยัล" ในเดือนกุมภาพันธ์ ค.ศ. 1942 ฮิลล์สมรสกับพอล บูน (Paul Boone) ช่างเทคนิคชาวอเมริกัน และมีรายงานว่าฮิลล์วางแผนจะพาออสการ์ไปอเมริกากับเธอด้วยหลังสงคราม ในเดือนมีนาคม ออสการ์ได้รับความสนใจในรายการวิทยุกองทัพบกที่ออกอากาศจากเดร์รี ซึ่ง "ตัวออสการ์ทำให้ผู้ฟังหลายล้านคนได้ยิน"
เกศกมล เปลี่ยนสมัย

เกศกมล เปลี่ยนสมัย (เกิด 24 เมษายน พ.ศ. 2522) เป็นนักธุรกิจและนักการเมืองหญิงชาวไทยที่กำลังดำรงตำแหน่งสมาชิกวุฒิสภาไทยตั้งแต่ พ.ศ. 2567
การศึกษาและอาชีพ.
เกศกมลอ้างว่าได้รับปริญญาเอกสาขาการจัดการและการพัฒนาทรัพยากรจากมหาวิทยาลัยแม่โจ้และปริญญาเอกสาขาบริหารธุรกิจจาก California University Foreign Credentials Evaluation (FCE) California University FCE ไม่ออกใบปริญญา แต่จะออกใบรับรองตามการศึกษาและประสบการณ์การทำงานของผู้สมัคร
เธอได้รับการตรวจสอบว่ามีวุฒิการศึกษาด้านการแพทย์จากมหาวิทยาลัยรังสิต
เธอเป็นเจ้าของบริษัทด้านความงามสี่แห่งในประเทศไทย ได้แก่ เกศกมล คลินิก อินเตอร์ กรุ๊ป, เกศกมล เดนทัล คลินิก, อินเตอร์ เดอร์มา แลบอราทอรี และเมดิคอล ฟาร์มา
อาชีพการเมือง.
ในการเลือกสมาชิกวุฒิสภาไทย พ.ศ. 2567 เธอเข้ารับการเลือกในกลุ่มผู้ประกอบอาชีพอิสระ แทนที่จะเป็นกลุ่มการสาธารณสุข
ในเดือนกันยายน พ.ศ. 2567 เกศกมลเสนอให้จัดตั้งหน่วยงานกำกับดูแลเพื่อติดตามดูแลเนื้อหาบนโซเชียลมีเดีย และดำเนินคดีกับผู้ที่โพสต์เนื้อหาผิดกฎหมายหรือเป็นอันตราย ข้อเสนอของเธอถูกวิจารณ์จากนันทสิทธิ์ นิตย์เมธา ประธานสมาคมผู้ผลิตข่าวออนไลน์ ผู้โต้แย้งว่าการควบคุมอิทธิพลดังกล่าวจะจำกัดเสรีภาพในการพูด
ข้อพิพาท.
สนธิญา สวัสดี อดีตที่ปรึกษากรรมาธิการ การกฎหมาย การยุติธรรม และสิทธิมนุษยชน สภาผู้แทนราษฎร ตั้งคำถามถึงวุฒิการศึกษาของเกศกมลในเดือนกรกฎาคม พ.ศ. 2567 ขณะนี้เธอกำลังเผชิญกับการสอบสวนโดยคณะกรรมการการเลือกตั้ง (กกต.) เพื่อพิจารณาความถูกต้องของปริญญาเอกของเธอจากมหาวิทยาลัย California University FCE ซึ่งไม่ใช่มหาวิทยาลัยที่ได้รับการรับรองในสหรัฐอเมริกาหรือประเทศไทย สำนักงานคณะกรรมการข้าราชการพลเรือนของประเทศไทยและสหรัฐอเมริกาให้การรับรองเฉพาะมหาวิทยาลัยแคลิฟอร์เนียและมหาวิทยาลัยแคลิฟอร์เนียสเตตเท่านั้น
ในการให้สัมภาษณ์เมื่อวันที่ 10 กรกฎาคมกับเนชั่นทีวี เกศกมลอ้างว่า California University FCE ได้รับการรับรองจากกระทรวงศึกษาธิการสหรัฐ
เมื่อวันที่ 22 กรกฎาคม กกต. ตัดสินลงโทษเกศกมลกรณีใช้ตำแหน่งทางวิชาการปลอมระหว่างหาเสียง ต่อมาคณะกรรมการได้ยื่นคำร้องต่อศาลฎีกา
เมื่อวันที่ 30 กรกฎาคม ศาลฎีกามีคำสั่งรับพิจารณาคดีที่ กกต. ยื่นฟ้องเกศกมล
ชาร์ตแนวเพลงยอดนิยมอย่างเป็นทางการของประเทศไทย

ชาร์ตแนวเพลงยอดนิยมอย่างเป็นทางการของประเทศไทย  เป็นชาร์ตเพลงที่เปิดตัวในปี พ.ศ. 2568 จัดทำโดยสมาพันธ์ผู้ผลิตสิ่งบันทึกเสียงระหว่างประเทศ (IFPI) ร่วมกับสมาคมการค้าผู้ประกอบธุรกิจบันเทิงไทย (TECA) จากข้อมูลของบริษัทดนตรีบีแมท (BMAT) ชาร์ตนี้แสดง 20 อันดับเพลงที่มีการสตรีมมากที่สุดในประเทศไทยในแต่ละสัปดาห์ เป็นส่วนหนึ่งของชาร์ตแนวเพลงยอดนิยมอย่างเป็นทางการของเอเชียตะวันออกเฉียงใต้ (Official Southeast Asia Charts) ซึ่งเป็นคอลเลกชันชาร์ตเพลงใน 6 ประเทศเอเชียตะวันออกเฉียงใต้ ที่จัดทำโดยสมาพันธ์ผู้ผลิตสิ่งบันทึกเสียงระหว่างประเทศ
ประวัติ.
ชาร์ตแนวเพลงยอดนิยมอย่างเป็นทางการของประเทศไทยซึ่งเป็นส่วนหนึ่งของชาร์ตแนวเพลงยอดนิยมอย่างเป็นทางการของเอเชียตะวันออกเฉียงใต้ เปิดตัวเมื่อวันที่ 23 มกราคม พ.ศ. 2568 โดยสหพันธ์อุตสาหกรรมแผ่นเสียงนานาชาติ (IFPI) ร่วมกับสมาคมการค้าผู้ประกอบธุรกิจบันเทิงไทย (TECA) ซึ่งเป็นสมาคมอุตสาหกรรมดนตรีระดับชาติของประเทศไทย ชาร์ตเพลงนี้เป็นการปรับปรุงใหม่จากชาร์ตเพลงเดิมของ TECA จัดอันดับครั้งแรกเมื่อวันที่ 16 มกราคม พ.ศ. 2568 โดยเพลงอันดับ 1 เพลงแรกในชาร์ตคือเพลงโฟล์คร็อค "ใจเป็นนาย กายเป็นบ่าว" ของเล็ก - รัชเมศฐ์ สุวโชคพิบูลย์
วิธีการ.
ชาร์ตนี้ติดตามการสตรีมจากแอปเปิลมิวสิก, ดีเซอร์, สปอติฟาย และยูทูบมิวสิก สตรีมทั้งหมดจะนำมาคำนวณแบบถ่วงน้ำหนักเพื่อพิจารณาความแตกต่างระหว่างการสตรีมจากบัญชีฟรีหรือบัญชีแบบชำระเงิน ข้อมูลจากบีแมทจะถูกรวบรวมรายสัปดาห์ตั้งแต่วันศุกร์ถึงวันพฤหัสบดี โดย 20 เพลงที่มีการสตรีมมากที่สุดจะถูกเผยแพร่ขึ้นสู่ชาร์ตทั้งหมด 20 อันดับในวันอังคารถัดไปบนเว็บไซต์อย่างเป็นทางการและแพลตฟอร์มสื่อสังคม การดาวน์โหลดเพลงและการซื้อเพลงในรูปแบบแผ่นจะไม่ถูกนับรวมในชาร์ต และเพลงเวอร์ชันต่าง ๆ หรือเพลงรีมิกซ์รูปแบบต่าง ๆ จะถูกจัดกลุ่มเข้าด้วยกันเพื่อจุดประสงค์ในการจัดอันดับ หากต้องการติดชาร์ต จะต้องสตรีมเพลงให้มีความยาวมากกว่า 30 วินาทีต่อการฟัง 1 ครั้ง การรวบรวมข้อมูลในแต่ละสัปดาห์จะดำเนินการตั้งแต่วันศุกร์ถึงวันพฤหัสบดี และจะเผยแพร่ชาร์ตที่ www.officialseacharts.com และบนบัญชีอินสตาแกรมและเฟซบุ๊กของแนวเพลงยอดนิยมอย่างเป็นทางการของเอเชียตะวันออกเฉียงใต้ ในวันอังคารถัดไป
ควาลาเน!

"ควาลาเน!" (แปลว่า ไม่ล่ะขอบคุณ!) เป็นเพลงโดยเลอา ซีร์ก นักร้องชาวสโลวีเนีย ซึ่งเธอได้ประพันธ์ร่วมกับโทมี เดอเคลิร์ก เพลงนี้วางจำหน่ายเมื่อวันที่ 2 มีนาคม ค.ศ. 2018 และได้เป็นตัวแทนของสโลวีเนียในการประกวดเพลงยูโรวิชันปี 2018
มิวสิกวิดีโอ.
มิวสิกวิดีโออย่างเป็นทางการของเพลงได้กำกับโดยเปริกา ไร ผลิตโดยมีเดียสป็อตวิดีโอส์ และได้รับการสนับสนุนทางการเงินจากซาซัส สำหรับวิดีโอนี้ได้มียลีเนีย มาห์นิชเป็นนักแสดงนำ วิดีโอนี้ได้เผยแพร่เมื่อวันที่ 25 เมษายน ค.ศ. 2018
การประกวดเพลงยูโรวิชัน.
เพลงนี้ได้เป็นตัวแทนของสโลวีเนียในการประกวดเพลงยูโรวิชันปี 2018 ในลิสบอน ประเทศโปรตุเกส เพลงนี้เข้าแข่งขันในรอบรองชนะเลิศครั้งที่ 2 เมื่อวันที่ 10 พฤษภาคม 2561 และผ่านเข้ารอบชิงชนะเลิศ
สมาคมการค้าผู้ประกอบธุรกิจบันเทิงไทย

สมาคมการค้าผู้ประกอบธุรกิจบันเทิงไทย  หรือ TECA เป็นองค์กรที่เป็นตัวแทนอย่างเป็นทางการของอุตสาหกรรมการบันทึกเสียงของประเทศไทย นอกจากนี้ยังเกี่ยวข้องกับสมาพันธ์ผู้ผลิตสิ่งบันทึกเสียงระหว่างประเทศอีกด้วย
เลอา ซีร์ก

เลอา ซีร์ก (เกิดวันที่ 1 กันยายน ค.ศ. 1989) เป็นนักร้องและนักแต่งเพลงชาวสโลวีเนีย เธอเป็นตัวแทนของสโลวีเนียในการประกวดเพลงยูโรวิชันปี 2018 ด้วยเพลง "ควาลาเน!" โดยได้รับอันดับที่ 22 ด้วยคะแนนรวม 64 คะแนน
เลอาเริ่มการศึกษาทางดนตรีเมื่ออายุห้าขวบในโคเปอร์ ประเทศสโลวีเนีย ระหว่างปี 2001 ถึง 2007 เลอาได้เข้าร่วมการแข่งขันทั้งระดับชาติและนานาชาติมากมาย ซึ่งเธอได้ตำแหน่งสูงสุดมาโดยตลอด เลอาจบการศึกษาระดับมัธยมศึกษาตอนปลายพร้อมกับเรียนฟลุตคอนเสิร์ต เธอศึกษาต่อที่วิทยาลัยดนตรีเจนีวา และเคยเล่นดนตรีในวงออร์เคสตราหลายวง รวมถึงเข้าร่วมสัมมนาต่าง ๆ ทั่วยุโรป เธอสำเร็จการศึกษาระดับปริญญาตรีตั้งแต่อายุน้อยด้วยเกียรตินิยม เธอยังสำเร็จการศึกษาระดับปริญญาโทด้วยเกียรตินิยมในอีกสองปีต่อมา และสำเร็จการศึกษาระดับปริญญาโทศิลปศาสตร์ สาขาการแสดงดนตรีเฉพาะทาง ระหว่างศึกษา เธอได้สร้างชื่อเสียงให้กับตัวเองในฐานะนักร้อง ในปี 2005 เธอได้รับรางวัลนักร้องดาวรุ่งที่มีอนาคตไกลที่สุดจากการแข่งขันดนตรีนานาชาติโคโลญ
เธอเริ่มเข้าร่วมงานเทศกาลต่าง ๆ เป็นประจำ รวมถึง "อีเอ็มเอ" ซึ่งเป็นการประกวดเพลงระดับชาติเพื่อคัดเลือกตัวแทนของประเทศสโลวีเนียในการประกวดเพลงยูโรวิชัน (2009, 2010) หรือรายการ "Znan obraz ima svoj glas" ซึ่งเป็นที่ชื่นชมจากที่เลอาได้แสดงเป็นศิลปินระดับโลกได้อย่างน่าประทับใจ รวมถึงซัลวาโดร์ ซูบรัล ผู้ชนะการประกวดเพลงยูโรวิชันปี 2017
เลอาเคยแสดงในการประกวดเพลงยูโรวิชันมาแล้วครั้งหนึ่ง คือในปี 2014 ที่โคเปนเฮเกนร่วมกับทินคารา โควัชในฐานะนักร้องประสานเสียง นอกจากนี้เลอายังเป็นนักดนตรีสตูดิโอและนักเรียบเรียงดนตรีที่เคยขึ้นแสดงบนเวทีใหญ่และบันทึกเสียงร่วมกับนักดนตรีชาวสโลวีเนียมามากมาย
แม้เลอาจะมีบุตรสองคน แต่เธอได้เติบโตในอาชีพนักร้องเดี่ยวควบคู่ไปกับภาระหน้าที่อื่น ๆ เธอชนะการประกวดอีเอ็มเอ 2018 และได้เป็นตัวแทนประเทศสโลวีเนียในการประกวดเพลงยูโรวิชันปี 2018 ด้วยเพลง "ควาลาเน!" ซึ่งเธอได้ประพันธ์ร่วมกับโทมี เดอเคลิร์ก
ในเดือนเมษายน ค.ศ. 2023 ได้มีการเปิดเผยว่าเลอาจะเป็นนักร้องในรุ่นภาษาอังกฤษของเพลง "อินเตอร์สเตลลาร์เจอร์นีย์" ซึ่งเป็นเพลงธีมเปิดตัวอย่างเป็นทางการของเกม
เกร์มานอสที่ 3 แห่งเพทรัสเก่า

เกร์มานอสที่ 3 แห่งเพทรัสเก่า (25 มีนาคม ค.ศ. 1771 – 30 พฤษภาคม ค.ศ. 1826) ชื่อเกิด เกโอร์กีออส คอนต์ซีอัส  เป็นชาวออร์ทอดอกซ์ผู้เป็น Metropolitan แห่งเพทรัส เขามีบทบาทสำคัญในการปฏิวัติกรีซใน ค.ศ. 1821 โดยมีกิจกรรมทั้งทางการทูตและการเมือง
เกร์มนอสเกิดที่ดีมิตซานา อาร์กาเดียตะวันตกเฉียงเหนือ เพโลพอนนีส ก่อนได้รับการแต่งตั้งเป็น Metropolitan แห่งเพทรัสโดยอัครบิดรเกรโกรีที่ 5 เขาดำรงตำแหน่งนักบวชและ protosyncellus ที่สเมอร์นา เขาเสียชีวิตที่นัฟปีโล
การปฏิวัติกรีซ.
ตามธรรมเนียมและข้อมูลลายลักษณ์อักษรหลายแห่ง ในเทศกาลแม่พระรับสารเมื่อวันที่ 25 มีนาคม (6 เมษายนตามปฏิทินเกรกอรี) ค.ศ. 1821 บิชอปเกร์มานอสประกาศการลุกฮือระดับชาติของชาวกรีกต่อจักรวรรดิออตโตมัน และให้พรแก่ธงปฏิวัติในอาราม Agia Lavra ก่อนหน้านั้นยังมีการกบฏเพื่อประกาศอิสรภาพกรีซ ซึ่งมีการประกาศในวันที่ 21 กุมภาพันธ์โดยอาเล็กซานดรอส อิปซีลันติสที่อีอาชี แต่ถูกปราบในเดือนมิถุนายน ค.ศ. 1821
กรรมวิธีการทำซาวโดว์

กรรมวิธีการทำซาวโดว์  เป็นกระบวนการทำขนมปังที่ใช้การหมักตามธรรมชาติ โดยไม่พึ่งพายีสต์เชิงพาณิชย์ แต่ใช้น้ำเปล่าและแป้งในการเพาะเชื้อจุลินทรีย์ที่มีอยู่ตามธรรมชาติ ซึ่งประกอบด้วย ยีสต์ และ แบคทีเรียกรดแลกติก ทำให้ขนมปังมีรสเปรี้ยวเฉพาะตัว เปลือกกรอบ และสามารถเก็บได้นานกว่าขนมปังทั่วไป
ขั้นตอนกรรมวิธี.
กรรมวิธีของซาวโดว์แบ่งได้เป็นขั้นตอนหลัก ดังนี้:
1. การสร้างหัวเชื้อ (Starter).
หัวเชื้อซาวโดว์ทำจากการผสมแป้งกับน้ำในอัตราส่วนที่เหมาะสม แล้วปล่อยให้เกิดการหมักตามธรรมชาติ โดยมักใช้เวลาหลายวันเพื่อให้จุลินทรีย์เจริญเติบโต จนสามารถนำมาใช้เป็นสารขึ้นฟูได้
2. การเลี้ยงหัวเชื้อ (Feeding).
หัวเชื้อต้องได้รับการ “ให้อาหาร” โดยเติมแป้งและน้ำอย่างสม่ำเสมอทุก 12-24 ชั่วโมง เพื่อรักษาสมดุลของจุลินทรีย์และประสิทธิภาพในการทำให้แป้งขึ้นฟู
3. การผสมแป้ง (Mixing).
หัวเชื้อจะถูกผสมกับแป้งหลัก น้ำ และเกลือ เพื่อเตรียมเป็นแป้งขนมปัง โดยอัตราส่วนขึ้นอยู่กับสูตรของแต่ละผู้ทำ
4. การหมักขั้นแรก (Bulk Fermentation).
แป้งจะถูกพักเพื่อให้จุลินทรีย์เริ่มการย่อยแป้งและปล่อยแก๊สคาร์บอนไดออกไซด์ ซึ่งช่วยให้แป้งขึ้นฟู โดยทั่วไปใช้เวลาหลายชั่วโมง
5. การพับแป้ง (Stretch and Fold).
ระหว่างการหมัก แป้งจะถูกพับเพื่อเสริมสร้างโครงสร้างกลูเตน ซึ่งมีผลต่อเนื้อสัมผัสของขนมปัง
6. การขึ้นรูป (Shaping) และ การหมักขั้นสุดท้าย (Proofing).
หลังจากขึ้นรูปแล้ว แป้งจะถูกหมักอีกครั้งในภาชนะ เช่น ตะกร้าขึ้นรูป (banneton) ก่อนนำไปอบ
7. การอบ (Baking).
การอบมักทำในเตาอบที่มีไอน้ำ (steam) เพื่อช่วยให้เปลือกขนมปังกรอบ การอบที่อุณหภูมิสูงช่วยให้ขนมปังขึ้นฟูอย่างรวดเร็ว
ลักษณะเด่นของซาวโดว์.
- รสชาติเปรี้ยวเฉพาะตัวจากกรดแลกติก
- เปลือกกรอบ เนื้อขนมปังเหนียวนุ่ม
- ย่อยง่ายกว่าขนมปังทั่วไป
- อยู่ได้นานโดยไม่เสียเร็ว
ความนิยม.
ในช่วงคริสต์ศตวรรษที่ 21 ซาวโดว์ได้รับความนิยมเพิ่มขึ้น โดยเฉพาะในกลุ่มผู้รักสุขภาพและในช่วงการระบาดทั่วของโควิด-19 ที่ผู้คนเริ่มทำขนมปังเองที่บ้าน
สตูดิโอเอ็น (บริษัท)

สตูดิโอเอ็น เป็นบริษัทสาขาของ บริษัท เว็บตูน เอ็นเตอร์เทนเมนท์ จำกัด ที่ก่อตั้งขึ้นในเดือนสิงหาคม ค.ศ. 2018 โดยมีวัตถุประสงค์ในการผลิตภาพยนตร์ดรามาและละครโทรทัศน์ที่อ้างอิงเนื้อหาจากคลังเว็บตูนและเว็บโนเวลภาษาเกาหลีของบริษัท บริษัทลูกแห่งนี้มี คว็อน มี-คย็อง เป็นผู้บริหาร ซึ่งเคยดำรงตำแหน่งหัวหน้าฝ่ายธุรกิจภาพยนตร์ของ ซีเจ อีเอ็นเอ็ม ควอ็นได้อธิบายถึงสตูดิโอว่าเป็น "บริษัทสะพานเชื่อม IP ที่ร่วมมือกับบริษัทผู้ผลิตภาพยนตร์และละครโทรทัศน์ที่มีอยู่แล้ว"
ผลงานละครของ สตูดิโอเอ็น ได้แก่ "สวรรค์อยู่ในอก นรกอยู่ที่คนอื่น" ที่ออกอากาศทาง โอซีเอ็น และ "เพกาซัสมาร์เก็ต" ที่ออกอากาศทาง ทีวีเอ็น
โกปปาอีตาเลีย ฤดูกาล 2024–25

การแข่งขันฟุตบอล โกปปาอีตาเลีย ฤดูกาล 2024–25 (หรือในนามใหม่ว่า โกปปาอีตาเลีย เฟรชเซียรอสซา ด้วยเหตุผลการสนับสนุนจากรอบสอง) เป็นฤดูกาลที่ 78 ของฟุตบอลถ้วยแห่งชาติในฟุตบอลอิตาลี. มี 44 ทีมที่เข้าร่วม.
ระบบการแข่งขันและการประกบคู่.
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
ด่านแรก.
รอบเบื้องต้น.
ทั้งหมด 8 ทีมจาก เซเรีย เบ และ เซเรีย เซ เข้าร่วมในรอบนี้, 4 ทีมจะได้ผ่านเข้าสู่รอบแรก.
รอบแรก.
ทั้งหมด 32 ทีม (4 ทีมผู้ชนะจากรอบเบื้องต้น, 16 ทีมที่เหลือที่มาจาก เซเรียเบ และ 12 ทีมจาก เซเรียอา ที่เป็นทีมวาง 9–20) เข้าร่วมในรอบนี้, 16 ทีมจะได้ผ่านเข้าสู่รอบสอง.
รอบสอง.
16 ทีมที่ชนะมาจากรอบแรกจะเข้าร่วมการแข่งขันในรอบสอง, 8 ทีมจะได้ผ่านเข้าสู่รอบ 16 ทีมสุดท้าย.
รอบ 16 ทีมสุดท้าย.
แต่ละนัดในรอบ 16 ทีมสุดท้าย จะลงเล่นระหว่างแปดผู้ชนะที่มาจากรอบสองและสโมสรที่เป็นทีมวางอันดับที่ 1–8 ใน เซเรียอา ฤดูกาล 2023–24.
รอบก่อนรองชนะเลิศ.
แต่ละนัดรอบก่อนรองชนะเลิศจะลงเล่นระหว่างสโมสรที่ผ่านเข้ามาจากรอบ 16 ทีมสุดท้าย.
รอบรองชนะเลิศ.
รอบรองชนะเลิศสองเลกจะลงเล่นระหว่างสโมสรที่ผ่านเข้ามาจากรอบก่อนรองชนะเลิศ.
แมตช์.
"รวมผลสองนัด โบโลญญา ชนะ 5–1."
"รวมผลสองนัด มิลาน ชนะ 4–1."
วิทัย รัตนากร

วิทัย รัตนากร (เกิด พ.ศ. 2514) เป็นนักการธนาคารและนักเศรษฐศาสตร์ชาวไทย ว่าที่ผู้ว่าการธนาคารแห่งประเทศไทย และอดีตผู้อำนวยการธนาคารออมสิน
ประวัติ.
วิทัย เกิดเมื่อปี พ.ศ. 2514 เป็นบุตรโสภณ รัตนากร อดีตประธานศาลฎีกา และปลัดกระทรวงยุติธรรม กับศิริลักษณ์ รัตนากร อดีตกรรมการและผู้จัดการ ตลาดหลักทรัพย์แห่งประเทศไทย
วิทัยสำเร็จการศึกษาปริญญาตรี คณะเศรษฐศาสตร์ จากมหาวิทยาลัยธรรมศาสตร์ ระดับปริญญาโท คณะเศรษฐศาสตร์ และกฎหมายธุรกิจ จากจุฬาลงกรณ์มหาวิทยาลัย และระดับปริญญาโท จากมหาวิทยาลัยเดร็กเซล สหรัฐอเมริกา
อาชีพ.
วิทัยเริ่มต้นอาชีพด้วยการทำงานที่บริษัทหลักทรัพย์ ภัทร จำกัด (มหาชน) (ปัจจุบันคือ บล. เกียรตินาคินภัทร) จากนั้นจึงมาทำงานที่กองทุนบำเหน็จบำนาญข้าราชการ (กบข.) ต่อมาได้ลาออกมารับตำแหน่งประธานเจ้าหน้าที่บริหารสายการเงินของสายการบินนกแอร์ หลังจากนั้นจึงได้ดำรงตำแหน่งอีกหลายตำแหน่ง จนกระทั่งดำรงตำแหน่งผู้อำนวยการธนาคารออมสิน คนที่ 17 เป็นตำแหน่งล่าสุดตั้งแต่เมื่อวันที่ 1 กรกฎาคม พ.ศ. 2563
ผู้ว่าการธนาคารแห่งประเทศไทย.
เมื่อวันที่ 22 กรกฎาคม พ.ศ. 2568 คณะรัฐมนตรีไทย คณะที่ 64 มีมติเห็นชอบให้วิทัยดำรงตำแหน่งผู้ว่าการธนาคารแห่งประเทศไทย คนที่ 22 ต่อจากเศรษฐพุฒิ สุทธิวาทนฤพุฒิ ที่จะครบวาระ ดังนั้น วิทัยจึงลาออกจากตำแหน่งผู้อำนวยการธนาคารออมสินตั้งแต่วันที่ 25 กรกฎาคม และพระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ แต่งตั้งวิทัยให้ดำรงตำแหน่งผู้ว่าการธนาคารแห่งประเทศไทยอย่างเป็นทางการเมื่อวันที่ 10 สิงหาคม โดยมีผลตั้งแต่วันที่ 1 ตุลาคม เป็นต้นไป
แมวประจำเรือ

แมวประจำเรือ  เป็นแมวที่พบได้ทั่วไปบนเรือเดินสมุทรหลายประเภท (ได้แก่ เรือพาณิชย์ เรือสำรวจ และเรือนาวี) มาตั้งแต่สมัยโบราณ แมวถูกนำขึ้นเรือด้วยเหตุผลหลายประการ โดยเหตุผลที่สำคัญที่สุดคือเพื่อควบคุมจำนวนสัตว์ฟันแทะเช่นหนู สัตว์ฟันแทะบนเรือสามารถสร้างความเสียหายให้กับเชือก เครื่องไม้ และสายไฟฟ้า (ในยุคปัจจุบัน) นอกจากนี้สัตว์ฟันแทะยังเป็นภัยคุกคามต่อเสบียงบนเรือ กัดกินอาหารของลูกเรือ และสร้างความเสียหายทางเศรษฐกิจต่อสินค้าบนเรือเช่นธัญพืช สัตว์ฟันแทะยังเป็นตัวนำโรคซึ่งเป็นอันตรายต่อเรือที่อยู่ในทะเลเป็นเวลานาน หมัดหนูเป็นพาหะของกาฬโรค และเชื่อกันว่าหนูบนเรือเป็นตัวนำโรคหลักของกาฬมรณะ
โดยธรรมชาติแล้ว แมวโจมตีและฆ่าสัตว์ฟันแทะ และมีความสามารถในการปรับตัวเข้ากับสภาพแวดล้อมใหม่ได้ดี จึงเหมาะที่จะใช้ให้ทำงานบนเรือ นอกจากนี้แมวยังให้ความเป็นเพื่อนคลายเหงา ความรู้สึกเหมือนอยู่บ้าน และความรู้สึกปลอดภัยให้กับลูกเรือที่ต้องจากบ้านมาไกล
ง่อกุ๋น

ง่อกุ๋น มีชื่อในภาษาจีนกลางว่า อู๋จฺวิ้น  เป็นเมืองหรือกุ๋น (郡 "จฺวิ้น") ของจีนสมัยราชวงศ์ มีพื้นที่ครอบคลุมส่วนตอนเหนือของมณฑลเจ้อเจียงและส่วนตอนใต้ของมณฑลเจียงซู อำเภอเอกของเมืองง่อกุ๋นคืออำเภออู๋ (吳縣 "อู๋เซี่ยน") ซึ่งปัจจุบันคือนครซูโจว (蘇州) อำเภอหลัก ๆ ของเมืองง่อกุ๋น ได้แก่ อำเภออู๋, อำเภออิข้อง (餘杭縣 "ยฺหวีหางเซี่ยน") และอำเภอหฺวาถิง (華亭) ซึ่งปัจจุบันคือนครซูโจว, หางโจว (杭州) และเซี่ยงไฮ้ (上海 "ช่างไห่") ตามลำดับ
โสภณ สุภาพงษ์

โสภณ สุภาพงษ์ (เกิด 12 กันยายน พ.ศ. 2489) เป็นอดีตวุฒิสมาชิกจากกรุงเทพมหานครในรัฐสภาไทย และอดีตประธานบางจากปิโตรเลียม
โสภณดำรงตำแหน่งประธานคนแรกของบริษัทบางจากปิโตรเลียมที่เป็นรัฐวิสาหกิจ ก่อตั้งขึ้นใน พ.ศ. 2527 เพื่อบริหารโรงกลั่นน้ำมันบางจาก ในช่วงคริสต์ทศวรรษ 1990 บริษัทภายใต้การนำของเขาได้ริเริ่มโครงการต่าง ๆ มากมายที่มุ่งเน้นความรับผิดชอบต่อชุมชนและการตระหนักรู้ด้านสิ่งแวดล้อม ซึ่งช่วยให้เขาได้รับรางวัลรามอน แมกไซไซใน พ.ศ. 2541
ใน พ.ศ. 2548 โสภณกล่าวหาประเทศสหรัฐว่าเป็นผู้อยู่เบื้องหลังการวางระเบิดในความไม่สงบในชายแดนภาคใต้ของประเทศไทย ตอนเป็นวุฒิสมาชิก เขากล่าวหานายกรัฐมนตรี ทักษิณ ชินวัตรว่ามีส่วนในแผนฟินแลนด์และใช้ผลประโยชน์จากการแปรรูปรัฐวิสาหกิจ ปตท. เพื่อโค่นล้มราชวงศ์จักรีและสถาปนาระบอบเผด็จการคอมมิวนิสต์ จนกระทั่งมีการเปิดเผยในเดือนเมษายน พ.ศ. 2550 ว่าโสภณได้รับการว่าจ้างจากคณะผู้ยึดอำนาจการปกครองเพื่อวิจารณ์ทักษิณ ชินวัตรผู้ถูกถอดถอนหลังรัฐประหารในประเทศไทย พ.ศ. 2549 ทว่า โสภณยังคงปฏิเสธว่าไม่ได้รับเงินใด ๆ ทั้งสิ้น
โรงแรมท่าอากาศยานสุวรรณภูมิ

บริษัท โรงแรมท่าอากาศยานสุวรรณภูมิ จำกัด  เป็นหน่วยงานในสังกัดกระทรวงคมนาคม และเป็นเจ้าของโรงแรมไฮแอท รีเจนซี กรุงเทพ สุวรรณภูมิ แอร์พอร์ต
ประวัติ.
บริษัท โรงแรมท่าอากาศยานสุวรรณภูมิ จำกัด จดทะเบียนจัดตั้งบริษัทเมื่อวันที่ 24 ตุลาคม พ.ศ. 2546 โดยมี บมจ. ท่าอากาศยานไทย (ทอท.), การบินไทย และธนาคารกรุงไทย ถือหุ้นในสัดส่วน 60:30:10
ต่อมา บจก. โรงแรมท่าอากาศยานสุวรรณภูมิ ได้รับอนุมัติงบลงทุนจากคณะรัฐมนตรีในการก่อสร้างโรงแรมท่าอากาศยานสุวรรณภูมิ ระยะแรกจำนวน 500 ห้อง และระยะที่สอง 100 ห้อง โดยมี บมจ. อิตาเลียนไทย ดีเวล๊อปเมนต์ เป็นผู้รับเหมาก่อสร้าง กำหนดการเดิมตั้งแต่วันที่ 30 มีนาคม พ.ศ. 2547–31 กรกฎาคม พ.ศ. 2548 แต่การก่อสร้างได้ล่าช้ามาจนถึง พ.ศ. 2549 จนในที่สุดก็เปิดให้บริการเมื่อวันที่ 28 กันยายน ปีดังกล่าว
การประกอบธุรกิจ.
บจก. โรงแรมท่าอากาศยานสุวรรณภูมิ เป็นเจ้าของอาคารโรงแรมในพื้นที่ท่าอากาศยานสุวรรณภูมิ โดยว่าจ้างกิจการร่วมค้า ยูนิเวอร์แซล ฮอสพิแทลลิที (กิจการร่วมทุนระหว่างบริษัท ดีเค แลม พร็อพเพอร์ตี้ จำกัด กับบริษัท ทองธนา จำกัด) เป็นผู้บริหารโรงแรมดังกล่าว เมื่อแรกเริ่มใช้ชื่อ "โรงแรมโนโวเทล กรุงเทพ สุวรรณภูมิ แอร์พอร์ต" (ในเครือแอคคอร์โฮเทลส์) ตั้งแต่วันที่ 28 กันยายน พ.ศ. 2549 จนถึง 31 มกราคม พ.ศ. 2568 และเปลี่ยนชื่อเป็น "โรงแรมไฮแอท รีเจนซี กรุงเทพ สุวรรณภูมิ แอร์พอร์ต" (ในเครือไฮแอท โฮเทลส์ คอร์ปอเรชัน) ตั้งแต่วันที่ 1 กุมภาพันธ์ พ.ศ. 2568 จนถึงปัจจุบัน
เมื่อเปิดให้บริการในปี พ.ศ. 2549 โรงแรมโนโวเทล กรุงเทพ สุวรรณภูมิ แอร์พอร์ต มีห้องพักจำนวน 600 ห้อง ภัตตาคารสี่แห่ง ห้องบอลรูมที่รองรับได้สูงสุด 1,000 คน พร้อมสิ่งอำนวยความสะดวก ออกแบบโดยใช้องค์ประกอบแบบไทยและอาเซียน อีกทั้งยังมีสวนเขตร้อนที่มีพรรณไม้ของไทยอยู่โดยรอบอาคารโรงแรม ต่อมาเมื่อเปลี่ยนเป็นโรงแรมไฮแอท รีเจนซี ได้ลดจำนวนห้องพักเป็น 422 ห้อง
นอกจากนี้ โรงแรมยังมีทางเชื่อมไปยังสถานีสุวรรณภูมิของรถไฟฟ้าแอร์พอร์ต เรล ลิงก์ และรถรับ-ส่ง ไปยังอาคารผู้โดยสารหลักของท่าอากาศยานสุวรรณภูมิอีกด้วย 
ในปี พ.ศ. 2562 บจก. โรงแรมท่าอากาศยานสุวรรณภูมิ มีรายได้ 846.70 ล้านบาท และกำไร 122.18 ล้านบาท
สถานภาพของบริษัท.
ในเดือนพฤษภาคม พ.ศ. 2554 สํานักงานคณะกรรมการกฤษฎีกา ได้มีหนังสือแจ้งไปยัง ทอท. เพื่อแจ้งผลการพิจารณาว่า บจก. โรงแรมท่าอากาศยานสุวรรณภูมิ ไม่มีสถานะเป็นรัฐวิสาหกิจ เนื่องจากไม่มีผู้ถือหุ้นซึ่งเป็นกระทรวง ทบวง กรม ทบวงการเมืองที่มีฐานะเทียบเท่า หรือรัฐวิสาหกิจตามมาตรา 6 (1) ของพระราชบัญญัติแรงงานรัฐวิสาหกิจสัมพันธ์ พ.ศ. 2543 เกินร้อยละห้าสิบ
ไปง์ตะกน

ไปง์ตะกน (เกิด 17 กันยายน ค.ศ. 1996) เป็นนายแบบ นักแสดง และนักร้องชาวพม่า เขาเริ่มต้นอาชีพในวงการบันเทิงในปี ค.ศ. 2014 ในฐานะนักเดินแบบ เขายังเป็นหนึ่งในคนดังชาวพม่าไม่กี่คนที่มีชื่อเสียงระดับนานาชาติ เนื่องจากพม่าเพิ่งเริ่มเปิดประเทศต่อโลกภายนอกในช่วงทศวรรษที่ผ่านมา
ในปี ค.ศ. 2018 ไปง์ตะกนถูกจัดในลิสต์ "23 หนุ่มเอเชียใต้ที่หล่อเหลาเกินคำบรรยาย" ของบัซซ์ฟีด ในปี ค.ศ. 2019 เขาถูกจัดอันดับอยู่ในรายชื่อ "10 นักแสดงยอดนิยม" ของเดอะเมียนมาร์ไทม์
แหล่งอ้างอิง.
<templatestyles src="Reflist/styles.css" />
ทางหลวงแผ่นดินในประเทศญี่ปุ่น

ประเทศญี่ปุ่นมีระบบทางหลวงแผ่นดิน (แปลตรงตัว: ถนนแห่งชาติทั่วไป) ที่ใช้ทั่วประเทศ ซึ่งแยกต่างหากจากทางด่วน ทางหลวงแผ่นดินมีกระทรวงที่ดิน โครงสร้างพื้นฐาน การขนส่ง และการท่องเที่ยวของญี่ปุ่น พร้อมด้วยหน่วยงานภาครัฐอื่น ๆ เป็นผู้รับผิดชอบดูแลระบบถนนดังกล่าว ทางหลวงแผ่นดินเริ่มมีการจัดประเภทใน ค.ศ. 1952 โดยแบ่งออกเป็นชั้น 1 และชั้น 2 ทางหลวงแผ่นดินชั้น 1 จะใช้หมายเลข 1 หรือ 2 หลัก เช่น ทางหลวงแผ่นดินหมายเลข 1 และทางหลวงแผ่นดินหมายเลข 57 ขณะที่ทางหลวงชั้น 2 ใช้หมายเลข 3 หลัก เช่น ทางหลวงแผ่นดินหมายเลข 507 ซึ่งเป็นหมายเลขที่สูงที่สุด อย่างไรก็ตาม เนื่องจากมีการรวมสายทางหรือเปลี่ยนหมายเลข ทำให้ทางหลวงแผ่นดินบางหมายเลขว่างลง ดังนั้นในความเป็นจริงจึงมีทางหลวงแผ่นดินในปัจจุบันอยู่ทั้งหมด 459 สาย
ต่อมาใน ค.ศ. 1964 ได้มีการแก้ไขกฎหมายที่เกี่ยวข้อง ส่งผลให้การแบ่งชั้นทางหลวงถูกยกเลิก และมีผลบังคับใช้ในเดือนเมษายนของปีถัดมา จากนั้นเป็นต้นมา ทางหลวงแผ่นดินที่ตั้งขึ้นใหม่จึงใช้หมายเลข 3 หลักทั้งหมด หมายเลขตั้งแต่ 58 ถึง 100 ซึ่งไม่เคยถูกใช้มาก่อนจึงยังคงว่างอยู่ อย่างไรก็ตาม เมื่อจังหวัดโอกินาวะกลับคืนสู่การปกครองของญี่ปุ่นใน ค.ศ. 1972 จึงมีการจัดตั้งทางหลวงแผ่นดินหมายเลข 58 ซึ่งมีปลายทางอยู่ที่นครนาฮะ เมืองหลวงของจังหวัดโอกินาวะ หมายเลขตั้งแต่ 59 ถึง 100 ยังคงไม่ถูกใช้จนถึงปัจจุบัน หมายเลขอื่นบางหมายเลขก็ถูกยกเลิกจากการรวมสายทางหรือเปลี่ยนหมายเลข เช่น หมายเลข 109 (รวมกับหมายเลข 108), หมายเลข 110 (เปลี่ยนเป็นหมายเลข 48), หมายเลข 111 (เปลี่ยนเป็นหมายเลข 45), และสาย 214–216 (รวมกันเป็นหมายเลข 57)
การเลือกตั้งสมาชิกสภาผู้แทนราษฎรจังหวัดนครราชสีมา แทนตำแหน่งที่ว่าง พ.ศ. 2528

การเลือกตั้งสมาชิกสภาผู้แทนราษฎรจังหวัดนครราชสีมา แทนตำแหน่งที่ว่าง พ.ศ. 2528 เป็นการเลือกตั้งสมาชิกสภาผู้แทนราษฎรจังหวัดนครราชสีมา แทนที่ เจริญ เปรมฤทัยรัตน์ ที่เสียชีวิต โดยกำหนดให้มีการเลือกตั้งเมื่อวันที่ 18 สิงหาคม พ.ศ. 2528
ที่มา.
เนื่องจาก เจริญ เปรมฤทัยรัตน์ สมาชิกสภาผู้แทนราษฎรจังหวัดนครราชสีมา พรรคประชาธิปัตย์ เขตเลือกตั้งที่ 1 ได้เสียชีวิตลง เมื่อวันที่ 2 มิถุนายน พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 18 สิงหาคม พ.ศ. 2528
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งครั้งนี้ รวมจังหวัดนครราชสีมา ทั้งจังหวัด
การเลือกตั้งสมาชิกสภาผู้แทนราษฎรจังหวัดยโสธร เขต 1 แทนตำแหน่งที่ว่าง พ.ศ. 2528

การเลือกตั้งสมาชิกสภาผู้แทนราษฎรจังหวัดยโสธร เขต 1 แทนตำแหน่งที่ว่าง พ.ศ. 2528 เป็นการเลือกตั้งสมาชิกสภาผู้แทนราษฎรจังหวัดยโสธร แทนที่ สิบตำรวจโท ผอง เดชเสน ที่เสียชีวิต โดยกำหนดให้มีการเลือกตั้งเมื่อวันที่ 21 เมษายน พ.ศ. 2528
ที่มา.
เนื่องจาก สิบตำรวจโท ผอง เดชเสน สมาชิกสภาผู้แทนราษฎรจังหวัดยโสธร พรรคชาติไทย ได้เสียชีวิตลง เมื่อวันที่ 7 กุมภาพันธ์ พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 21 เมษายน พ.ศ. 2528
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 1 ประกอบด้วยจังหวัดยโสธร ทั้งจังหวัด
การเลือกตั้งสมาชิกสภาผู้แทนราษฎรจังหวัดนครปฐม แทนตำแหน่งที่ว่าง พ.ศ. 2528

การเลือกตั้งสมาชิกสภาผู้แทนราษฎรจังหวัดนครปฐม แทนตำแหน่งที่ว่าง พ.ศ. 2528 เป็นการเลือกตั้งสมาชิกสภาผู้แทนราษฎรจังหวัดนครปฐม แทนที่ สราวุธ นิยมทรัพย์ ที่ถูกให้ออกจากพรรคต้นสังกัดเดิม โดยกำหนดให้มีการเลือกตั้งเมื่อวันที่ 31 มีนาคม พ.ศ. 2528
ที่มา.
เนื่องจาก สราวุธ นิยมทรัพย์ สมาชิกสภาผู้แทนราษฎรจังหวัดนครปฐม พรรคประชากรไทย เขตเลือกตั้งที่ 1 ถูกพรรคต้นสังกัดมีมติให้พ้นจากสมาชิกพรรค เมื่อวันที่ 11 มกราคม พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 31 มีนาคม พ.ศ. 2528
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งครั้งนี้ รวมจังหวัดนครปฐม ทั้งจังหวัด